pythainlp/thai-wiki-dataset-v4 huggingface dataset:
ภูมิภาคกลาง (สิงคโปร์)

ภูมิภาคกลาง  เป็นหนึ่งในห้าภูมิภาคและภูมิภาคหลักของสิงคโปร์ ล้อมรอบเซนทรัลแอเรีย ประกอบด้วยพื้นที่ และ 11 พื้นที่สำหรับผังเมืองในเซนทรัลแอเรียและอีก 11 นอกเซนทรัลแอเรีย
แม้ว่าพื้นที่ของภูมิภาคกลางจะเป็นพื้นที่เชิงพาณิชย์โดยเฉพาะอย่างยิ่งในดาวน์ทาวน์คอร์ แต่ก็มีที่อยู่อาศัย 335,400 หน่วยในประเภทต่าง ๆ ตั้งแต่แฟลต HDB ไปจนถึงบ้านพักส่วนตัวเช่นบังกะโล ซึ่งเป็นสัญลักษณ์แสดงฐานะเนื่องจากที่ดินมีราคาแพง นอกจากนี้ยังมีพื้นที่สีเขียว 1,000 เฮกตาร์รวมทั้งสวนสาธารณะ สวน และพื้นที่สันทนาการอื่น ๆ ที่เชื่อมต่อกันด้วยจุดเชื่อมต่อในสวนสาธรณะ 19 กม. ซึ่งสร้างขึ้นเพื่อให้บริเวณนี้เป็นที่ชื่นชอบทางสุนทรียศาสตร์
แคว้นเตอร์นาวา

แคว้นเตอร์นาวา (;) เป็นหนึ่งในแปดเขตการปกครองของสโลวาเกีย มีเมืองเอกคือเตอร์นาวา ก่อตั้งขึ้นในปี 1996 ก่อนวันที่ก่อตั้งส่วนใหญ่ของแคว้นนี้เป็นส่วนหนึ่งของแคว้นบราติสลาวาซึ่งก่อตั้งขึ้นในการก่อตั้งของเชโกสโลวะเกียในปี 1923 ประกอบด้วย 251 เทศบาลซึ่ง 16 เทศบาลมีสถานะเมือง แคว้นเตอร์นาวาเป็นแคว้นที่มีประชากรหนาแน่นที่สุดเป็นอันดับสองในสโลวาเกียรองจากแคว้นบราติสลาวา
ประธานาธิบดีสโลวีเนีย

ประธานาธิบดีสโลวีเนีย  เป็นประมุขแห่งรัฐของประเทศสโลวีเนีย ตำแหน่งนี้ได้รับการสถาปนาขึ้นเมื่อวันที่ 23 ธันวาคม ค.ศ. 1991 เมื่อสมัชชาแห่งชาติสโลวีเนียผ่านรัฐธรรมนูญฉบับใหม่หลังจากเป็นอิสระจากสหพันธ์สาธารณรัฐสังคมนิยมยูโกสลาเวีย
ประธานาธิบดีสโลวีเนียนั้นมาจากการเลือกตั้งโดยตรง มีวาระในการดำรงตำแหน่ง 5 ปีและสามารถอยู่ในดำรงตำแหน่งได้ไม่เกิน 2 วาระ
รายชื่อ.
สาธารณรัฐสังคมนิยมสโลวีเนีย.
      SDP
แคว้นเตร็นชีน

แคว้นเตร็นชีน  เป็นหนึ่งในแปดเขตการปกครองของสโลวาเกีย ประกอบด้วย 9 เขต (okresy) แคว้นนี้ก่อตั้งขึ้นในปี 1996: ก่อนหน้านี้เคยเป็นส่วนหนึ่งของแคว้นสโลวาเกียตะวันตก (Západoslovenský kraj) และส่วนหนึ่งในสโลวาเกียกลาง (Stredoslovenský kraj) สาขาหลักของเศรษฐกิจประจำแค้วนนี้คืออุตสาหกรรม
แคว้นญิตรา

แคว้นญิตรา  เป็นหนึ่งในเขตปกครองของสโลวาเกีย ก่อตั้งขึ้นครั้งแรกในปี ค.ศ. 1923 และจากปี ค.ศ. 1996 มีชายแดนเหมือนในปัจจุบัน ประกอบด้วยเจ็ดอำเภอ และเทศบาล 354 แห่งซึ่ง 15 แห่งมีสถานะเป็นเมือง เศรษฐกิจของแคว้นนี้มุ่งเน้นไปที่เกษตรกรรมมากกว่าในแคว้นสโลวาเกียอื่น#เปลี่ยนทาง ๆ ญิตราเป็นเมืองที่ใหญ่ที่สุดและเป็นศูนย์กลางทางวัฒนธรรมและเศรษฐกิจของแคว้นนี้
สมเด็จพระราชินีมิเลนาแห่งมอนเตเนโกร

สมเด็จพระราชินีมิเลนาแห่งมอนเตเนโกร  เสด็จพระราชสมภพเมื่อวันที่ 4 พฤษภาคม 2391 ณ มอนเตเนโกร เป็นธิดาของเปตรา วูโกติช
และเยเลนา วูโกติช พระราชบิดาของพระองค์ทรงเป็นเศรษฐีที่ดินรายใหญ่ของประเทศ และยังเป็นสหายคนสนิทของมิครอฟ เปรโตวิช-เนจอร์จ พระราชบิดาในพระเจ้านิกอลาที่ 1 แห่งมอนเตเนโกรซึ่งเป็นทหารในยุค 2393 ในปี 2396 ขณะพระองค์มีพระชนมายุได้ 6 พรรษา ก็ได้หมั้นกับดานิโลที่ 1 เจ้าชายแห่งมอนเตเนโกรซึ่งเป็นพระปิตุลาในพระราชสวามี และเมื่อพระราชมารดาของพระองค์ถึงแก่กรรม การหมั้นนั้นก็ยุติลงเนื่องจากพระองค์และดานิโลที่ 1 เจ้าชายแห่งมอนเตเนโกรมิได้มีใจให้กันแต่อย่างใด พระองค์ทรงเติบโตมาในแบบของผู้ดีชั้นสูงของยุโรป เรียนรู้วัฒนธรรมและประเพณีของยุโรปจนชำนาญ แต่พระองค์ก็ยังทรงไม่สามารถอ่านหนังสือออก พระองค์ถูกส่งไปเรียนในตรีเยสเต พระองค์ทรงสามารถอ่านออกเขียนได้ในเวลาไม่นานก่อนจะย้ายไปปารีส
อภิเษกสมรส.
มิเลนา วูโกติชทรงเข้าพระราชพิธีอภิเษกสมรสกับ พระเจ้านิกอลาที่ 1 แห่งมอนเตเนโกร ในเดือนพฤศจิกายน 2403 มิเลนา วูโกติซ รับพระราชทานพระอิสริยยศ เจ้าหญิงพระชายาแห่งมอนเตเนโกร จนกระทั่งพระราชสวามีขึ้นครองราชย์เป็นพระมหากษัตริย์ มิเลนา วูโกติซ จึงเป็น สมเด็จพระราชินีมิเลนาแห่งมเนเตเนโกร ทั้งคู่ มีพระราชบุตรถึง 12 พระองค์ ดังนี้
บั้นปลายพระชนม์ชีพ.
สมเด็จพระราชินีมิเลนา ทรงดำรงพระชนม์ชีพแบบเรียบง่าย ถึงแม้ประเทศนั้นกำลังต่อต้านราชวงศ์ จนเกิดการปฏิวัติมอนเตเนโกรเข้าสู่ระบอบประธานาธิบดี และพระองค์กับพระราชสวามี จึงเป็นพระมหากษัตริย์และสมเด็จพระราชินีแห่งมอนเตเนโกรเพียง 2 พระองค์เท่านั้น พระองค์และพระราชสวามีเคยเสด็จพระราชดำเนินเยือนอิสตันบูล ตามคำกราบบังคมทูลเชิญของ สุลต่านอับดุล ฮามิดที่ 2 ในปี 2422 ซึ่งถือเป็นพระราชวงศ์ต่างประเทศเพียงไม่กี่พระองค์เท่านั้น ที่มีโอกาสได้เสด็จไปนครแห่งนี้ จนกระทั่งมอนเตเนโกรถูกผนวกเข้ากับเซอร์เบีย ในปี 2461 พระบรมวงศ่นุวงศ์แห่งมอนเตเนโกรต้องเสด็จพระราชดำเนิน/เสด็จออกจากประเทศซึ่งพระองค์แลพระราชสวามีเสด็จสวรรคตลงในประเทศฝรั่งเศส พระบรมศพของพระองค์และพระราชสวามีถูกฝังในซานโรเม เมืองทางตอนใต้ของอิตาลี
เทศบาลนครมาริบอร์

เทศบาลนครมาริบอร์  หรือ นครมาริบอร์ เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือมาริบอร์ เมืองที่ใหญ่เป็นอันดับสองในสโลวีเนีย จำนวนประชากรในเขตเทศบาลเมืองคือ 111,079 คน ในปี 2017
วาเหคุรุ

วาเหคุรู หรือ วาเฮ่คุรุ ("วา-เฮ-กุ-รู") หรือ วาหิคุรู  เป็นพระนามของพระเป็นเจ้าสูงสุด ผู้ทรงอำนาจ พระวิญญาณบริสุทธิ์อันเป็นที่เคารพ และเป็นพระผู้สร้างในความเชื่อของศาสนาซิกข์ 
วาหิคุรุ ตามเอกสารของซิกข์ระบุว่าประกอบมาจากคำว่า "วาเห" "(vāhe)" แปลว่า "อัศจรรย์", "คุ" "(gu)" แปลว่า "ความมืดมิด" และ "รู" "(ru)" แปลว่า "แสงสว่าง" ซึ่งรวมกันแปลได้ความว่า ท่านผู้สูงส่งผู้อัศจรรย์ ผู้ขจัดความมืดมิดคือความเขลา และนำพาความสว่างแห่งสัจธรรมและการตื่นรู้
วาหิคุรุยังถือเป็นมนตร์หลักอีกบทของซิกข์ที่เรียกว่า "คุรมนตร์"
เทศบาลนครลูบลิยานา

เทศบาลนครลูบลิยานา  หรือ นครลูบลิยานา เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือลูบลิยานา ซึ่งเป็นเมืองที่ใหญ่ที่สุดและเมืองหลวงของสโลวีเนีย
ตุซลา

ตุซลา  เป็นเมืองใหญ่อันดับสามของบอสเนียและเฮอร์เซโกวีนาและเป็นศูนย์กลางการปกครองของรัฐตุซลาในสหพันธรัฐบอสเนียและเฮอร์เซโกวีนา ในปี 2013 มีประชากร 110,979 คน
ตุซลาเป็นศูนย์กลางเศรษฐกิจ วัฒนธรรม การศึกษา สุขภาพ และการท่องเที่ยวของภาคตะวันออกเฉียงเหนือของบอสเนีย เป็นศูนย์การศึกษาและเป็นที่ตั้งของมหาวิทยาลัยสองแห่ง นอกจากนี้ยังเป็นเครื่องจักรอุตสาหกรรมหลักและเป็นหนึ่งในฐานเศรษฐกิจที่แข็งแกร่งของบอสเนีย พร้อมด้วยภาคอุตสาหกรรมที่หลากหลาย รวมถึงภาคบริการที่ขยายตัวเนื่องจากการท่องเที่ยวทะเลสาบน้ำเค็มเมืองตุซลาเป็นที่ตั้งของทะเลสาบน้ำเค็มเพียงแห่งเดียวในยุโรปซึ่งเป็นส่วนหนึ่งของสวนสาธารณะกลางและมีผู้คนมากกว่า 350,000 คนเข้าเยี่ยมชมชายฝั่งทุกปี
ในบอสเนียและเฮอร์เซโกวีนา ตุซลายังได้รับการยกย่องให้เป็นหนึ่งในเมืองที่มีความหลากหลายทางวัฒนธรรมมากที่สุดในประเทศ และยังเก็บการเป็นพหุนิยมของเมืองตลอดสงครามบอสเนียทั้งก่อนและหลัง มีทั้งชาวบอสเนีย เซอร์เบีย โครแอต และชาวยิวบอสเนียส่วนน้อย พำนักอยู่ที่ตุซลา
แม่น้ำซัสควีแฮนนา

แม่น้ำซัสควีแฮนนา  เป็นแม่น้ำสายสำคัญทางตะวันออกเฉียงเหนือและตอนกลางของแอตแลนติกสหรัฐ มีความยาว เป็นแม่น้ำสายยาวที่สุดทางชายฝั่งทิศตะวันออกของสหรัฐที่ไหลลงสู่มหาสมุทรแอตแลนติก มีลุ่มน้ำใหญ่เป็นอันดับ 16 ของแม่น้ำในสหรัฐ และเป็นแม่น้ำสายยาวที่สุดในช่วงต้นศตวรรษที่ 21 ของแผ่นดินสหรัฐที่ไม่มีการสัญจรโดยเรือการค้า
ซีหนิง

ซีหนิง ("Ziling") เป็นเมืองหลวงของมณฑลชิงไห่ในทางตะวันตกของประเทศจีน และเมืองที่ใหญ่ที่สุดบนที่ราบสูงทิเบต จากการสำรวจสำมะโนประชากในรปี 2020 ซีหนิงมีประชากร 2,467,965 คน โดยอาศัยอยู่ในตัวเมือง 1,954,795 คน ซึ่งประกอบด้วย 5 เขต
เมืองนี้เป็นศูนย์กลางการค้าตามเส้นทางสายไหมเหนือทางเหอชีมานานกว่า 2,000 ปีและเป็นที่มั่นของราชวงศ์ฮั่น สุย ถัง และซ่ง เพื่อต่อต้านการโจมตีของชนเผ่าเร่ร่อนจากตะวันตก แม้ว่าจะเป็นส่วนหนึ่งของมณฑลกานซู่มานาน แต่ซีหนิงก็ได้เพิ่มลงในมณฑลชิงไห่ในปี ซีหนิงถือเป็นสถานที่สำคัญทางศาสนาสำหรับชาวมุสลิมและชาวพุทธเนื่องจากมีมัสยิดตงกวนและวัดถาเอ่อร์ เมืองนี้ตั้งอยู่ในหุบเขาแม่น้ำหวงฉุ่ยและเนื่องจากความสูงทำให้มีภูมิอากาศแบบกึ่งแห้งแล้งที่เย็นสบาย มีการเชื่อมต่อโดยรถไฟไปยังลาซา ทิเบต และเชื่อมต่อด้วยรถไฟความเร็วสูงไปยังหลานโจวและอุรุมชี
ซะอด์ อิบน์ อะบี วักกอศ

ซะอด์ อิบน์ อะบี วักกอศ  เป็นหนึ่งในผู้ติดตามของศาสดามุฮัมมัด เขาเป็นคนที่สามหรือสี่ที่เข้ารับอิสลามตอนอายุ 17 ปี และเป็นที่รู้จักจากการเป็นแม่ทัพในสงครามกอดีซียะฮ์แล้วครอบครองเปอร์เซียใน ค.ศ. 636 และดำเนินทางการทูตที่ประเทศจีนในปี ค.ศ. 651
ประวัติ.
ครอบครัว.
เขาเกิดใน ค.ศ. 595 ที่มักกะฮ์ พ่อของเขาชื่อ อะบู วักกอศ มะลิก อิบน์ อุฮัยบ์ อิบน์ อับดุลมะนาฟ อิบน์ ซุฮเราะฮ์จากกลุ่มบนูซุฮเราะฮ์ของเผ่ากุเรช โดยที่พ่อของเขาเป็นลุงทางฝั่งพ่อของอะมีนะฮ์ บินต์ วะฮับ ผู้เป็นแม่ของมุฮัมมัด แม่ของซะอด์ชื่อ ฮัมนะฮ์ บินต์ ซุฟยาน อิบน์ อุมัยยะฮ์ อิบน์ อับดุลชาม อิบน์ อับดุลมะนาฟ
ในสมัยศาสดามุฮัมมัด (ค.ศ. 610–632).
เข้ารับอิสลาม.
เขาเป็นหนึ่งในกลุ่มคนแรกที่เข้ารับอิสลาม แต่นั่นทำให้แม่ของเขาโมโหมาก แล้วสาบานว่าจะไม่กินหรือดื่มเป็นเวลาหลายวันจนกว่าเธอจะตายหรือให้เขาออกจากศาสนาอิสลาม หลังจากนั้นซะอด์ได้กล่าวว่า 'โอ้อุมามะฮ์! ในใจของฉันรักเธอมาก แต่ความรักต่ออัลลอฮ์และศาสดานั้นแข็งแรงกว่า ขอสาบานต่ออัลลอฮ์ ถ้าเธอมีวิญญาณอยู่ 1,000 ร่าง โดยแต่ละร่างจะแยกออกจากกัน ฉันจะไม่ละทิ้งศาสนาเพื่ออะไรทั้งสิ้น" เมื่อเธอได้ยินเช่นนั้นเธอจึงเริ่มกินหรือดื่มต่อไป
สงคราม.
ใน ค.ศ. 614 กลุ่มของชาวมุสลิมกำลังเดินขึ้นเขาเพื่อละหมาดกับมุฮัมมัด ในขณะที่พวกบูชาเทวรูปหลายองค์เริ่มก่อกวนและสู้กับพวกเขา ซะอด์จึงต่อสู้กับพวกเขาจนมีการหลั่งเลือด จึงมีรายงานว่าเขาเป็นมุสลิมคนแรกที่หลั่งเลือดในนามของอิสลาม
เขาเข้าร่วมสงครามบะดัรพร้อมกับอุมัยร์ น้องชายของเขา ที่ตอนแรกถูกปฏิเสธไม่ให้เข้าสงครามซึ่งทำให้เขาดิ้นรนและร้องไห้ แล้วมุฮัมมัดยอมให้เขาเข้าร่วมสงครามจนกลายเป็นหนึ่งในสิบสี่ผู้พลีชีพในสงครามและซะอด์ต้องกลับมะดีนะฮ์คนเดียว และในสงครามอุฮุด เขาเป็นพลธนูที่อยู่บนภูเขาพร้อมกับซัยด์, ซะอีบ และคนอื่นที่ยังคงตั้งมั่น ถึงแม้ว่าชาวมุสลิมบางคนเริ่มลงจากภูเขาเพื่อเก็บทรัพย์สิน
ในสมัยเคาะลีฟะฮ์อุมัร (ค.ศ. 634–644).
เขาเป็นหนึ่งในกลุ่มคนที่สร้างเมืองกุฟะฮ์ในประเทศอิรัก และเป็นแม่ทัพที่ต่อสู้กับทหารจักรวรรดิแซสซานิดในสงครามกอดีซียะฮ์และสงครามนะฮาวันด์ หลังจากนั้น เขามีอาชีพเป็นผู้ว่าราชการของเมืองกูฟะฮ์และเนจด์
ในสมัยเคาะลีฟะฮ์อุสมาน (ค.ศ. 644–656).
มีรายงานจากชาวมุสลิมในจีนว่าซะอด์เดินทางมาที่ประเทศจีนใน ค.ศ. 650 ช่วงสมัยจักรพรรดิถังเกาจง และมีมัสยิดในลัลโมนีร์ฮัตของประเทศบังกลาเทศ ที่มีประวัติว่าซะอด์เป็นผู้ดำเนินการสร้างใน ค.ศ. 648 และมักเรียกว่ามัสยิดอะบูอักกอศ
ในสมัยมุอาวิยะฮ์ ค.ศ. 661–674.
เขามีชีวิตอยู่นานกว่าสิบคนที่ประเสริฐ โดยมีฐานะร่ำรวย แล้วเสียชีวิตตอนอายุ 80 ปี ประมาณปีค.ศ. 674
บาทโฮฟกัสไทน์

บาทโฮฟกัสไทน์  เป็นเมืองชนบทในรัฐซัลทซ์บวร์ค ประเทศออสเตรีย เป็นเมืองการค้าและเมืองสปาในหุบเขากัสไทน์ในเทือกเขาแอลป์ และเป็นยังสถานตากอากาศสกีขนาดใหญ่
เปตาร์ วูกอติช

เปตาร์ วูกอติช (พ.ศ. 2369–2450) เป็นพ่อค้าและทหารผ่านศึกชาวมอนเตเนโกร เป็นพระราชบิดาใน สมเด็จพระราชินีมิเลนาแห่งมอนเตเนโกร โดยเขาเป็นเศรษฐีที่ดินรายใหญ่ของประเทศและยังเป็นสหายคนสนิทกับ ดานิโลที่ 1 เจ้าชายแห่งมอนเตเนโกร พระปิตุลาใน พระเจ้านิกอลาที่ 1 แห่งมอนเตเนโกร โดยเปรตานั้นมีทรัพย์สมบัติมากมาย หากจะขนย้ายถ่ายเท ต้องนำเรือใหญ่จำนวน 6 ลำ มาบรรทุก ด้วยการเป็นพ่อค้าและเศรษฐีมีเงินนี่เอง ทำให้เขาและราชวงศ์มอนเตเนโกรสนิทกันพอสมควรและด้วยเป็นสหายในดานิโลที่ 1 เจ้าชายแห่งมอนเตเนโกรมาก่อนแล้ว การที่ลูกสาวของเขา อภิเษกสมรสกับ พระเจ้านิกอลาที่ 1 แห่งมอนเตเนโกร หรือพระอิสริยยศขณะนั้น เจ้าชายนิกอลา เจ้าชายแห่งมอนเตเนโกร จึงไม่ใช่เรื่องยาก
เปตาร์ วูกอติช ถึงแก่กรรมลงด้วยอายุ 81 ปี
คาร์ลไฮนทซ์ ชต็อคเฮาเซิน

คาร์ลไฮนทซ์ ชต็อคเฮาเซิน  เป็นนักแต่งเพลงชาวเยอรมัน ได้รับการยอมรับจากเหล่านักวิจารณ์ว่าเป็นหนึ่งในนักแต่งเพลงที่โดดเด่นที่สุดในคริสต์ศตวรรษที่ 20 และ 21 เขาเป็นผู้บุกเบิกดนตรีแนวอิเล็กทรอนิกส์ โดยเป็นนักแต่งเพลงคนแรกที่พิมพ์โน้ตเพลงอิเล็กทรอนิกส์ในรูปแบบแผนภูมิ
ชต็อคเฮาเซินเกิดที่หมู่บ้านเมิดราท (Mödrath) ใกล้กับนครโคโลญ จบการศึกษาจากสถาบันดนตรีโคโลญ  และมหาวิทยาลัยโคโลญ ต่อมาได้เข้าศึกษากับออลีวีเย แมซีย็อง และแวร์เนอร์ ไมเออร์-เอ็พเพลอร์ ที่มหาวิทยาลัยบ็อน และในฐานะบุคลากรแถวหน้าที่โรงเรียนดาร์มชตัท บทเพลงและทฤษฎีของเขาเริ่มมีอิทธิพลแพร่หลาย ไม่เพียงแค่ในศาสตร์การดนตรีเท่านั้น แต่ยังรวมถึงดนตรีแนวแจ๊สและเพลงสมัยนิยมอื่น ๆ เพลงที่เขาแต่งมีตั้งแต่เพลงสำหรับกล่องดนตรี เพลงสำหรับวงออร์เคสตรา ไปจนถึงเพลงสำหรับละครอุปรากร
ตลอดหกทศวรรษในวิชาชีพนี้ เขาแต่งเพลงไปมากกว่า 360 เพลง ผลงานของเขาเป็นที่แหวกแนวจากคติดั้งเดิมเสมอ ผลงานที่มีชื่อเสียงของเขามีทั้ง "คลาเวียร์ชตึคเคอ" ("Klavierstücke") ซึ่งเป็นเปียโนสิบเก้าบท, "ค็อนทรา-พุงค์เทอ" ("Kontra-Punkte") ที่ประกอบด้วยเครื่องดนตรีอิเล็กทรอนิกส์สิบอย่าง, "กรุพเพิน" ("Gruppen") สำหรับวงออร์เคสตราสามวง เป็นต้น
ชต็อคเฮาเซินเคยให้สัมภาษณ์ต่อหนังสือพิมพ์เยอรมัน "ดีไซท์" ว่าเขาเกิดและได้รับการศึกษาที่ดาวซิริอุส ชต็อคเฮาเซินเสียชีวิตขณะมีอายุ 79 ปีเมื่อวันที่ 5 ธันวาคม ค.ศ. 2007 ที่หมู่บ้านเคือร์เทิน ประเทศเยอรมนี
เปตาร์ ออร์ลันดิช

เปตาร์ ออร์ลันดิช (6 สิงหาคม ค.ศ. 1990 —) เป็นนักฟุตบอลชาวมอนเตเนโกร เขาเคยเล่นให้กับทีมสโมสรฟุตบอลสุโขทัยในไทยลีกในช่วงปี ค.ศ. 2019 ปัจจุบันเล่นตำแหน่งกองหน้าให้กับสโมสรเซตาในมอนเตเนกรินเฟิสต์ลีกของประเทศมอนเตเนโกร
สถาปัตยกรรมโมกุล

สถาปัตยกรรมโมกุล (Mughal Architecture) เป็นรูปแบบหนึ่งของสถาปัตยกรรมอินโด-อิสลาม (Indo-Islamic architecture) ซึ่งพัฒนาขึ้นในสมัยโมกุล ราวคริสต์ศตวรรศที่ 16 ถึง 18 ซึ่งมีอาณาเขตในบริเวณอนุทวีปอินเดีย สถาปัตยกรรมแบบนี้เป็นการผสมผสานระหว่างสถาปัตยกรรมดั้งเดิมของจักรวรรดิก่อน ๆ ในอินเดีย เช่น สถาปัตยกรรมอิสลาม สถาปัตยกรรมเปอร์เซีย สถาปัตยกรรมตุรกี และ สถาปัตยกรรมอินเดีย ลักษณะสำคัญคือโดมทรงบัลบัสขนาดใหญ่ หอมินาเรตที่ขอบบาง โถงขนาดมหึมา ทางเข้าที่เป็นหลังคาทรงโค้ง และการตกแต่งที่วิจิตร
จักรวรรดิโมกุลสถาปนาขึ้นหลังชัยชนะของจักรพรรดิบาบูร์ ในปี 1526 ขณะครองราชย์ พระองค์ทรงสนพระทัยในการก่อสร้างสิ่งก่อสร้างขนาดใหญ่ ซึ่งส่วนมากถูกทำลายลงไปแล้ว ต่อมาในรัชสมัยของจักรพรรดิอัคบาร์ เป็นยุคที่มีการพัฒนาและสร้างสิ่งก่อสร้างด้วยสถาปัตยกรรมโมกุลอย่างรวดเร็วและมีจำนวนมาก ผลงานชิ้นสำคัญ เช่น ป้อมอัครา เมืองในป้อมปราการ "ฟเตหปุระสีกรี" และป้อมปราการของเมือง "Buland Darwaza" และในรัชสมัยของจักรพรรดิชะฮันคีร์มีดำริสร้าง สวนชาลิมาร์ (กัศมีร์)
จุดสูงสุดของสถาปัตยกรรมโมกุลคือรัชสมัยของจักรพรรดิชาห์ชะฮัน ผู้ดำริสร้างทัชมาฮาล ป้อมแดง มัสยิดจามา สวน สวนชาลิมาร์ (ลาฮอร์) หลังพระองค์สิ้นพระชนม์ จักรวรรดิได้เสื่อมถอยลงพร้อมกับสถาปัตยกรรมโมกุล
ระเบียงภาพ.
ผลงานชิ้นสำคัญ ได้แก่
สถาปัตยกรรมอินโด-อิสลาม

สถาปัตยกรรมอินโด-อิสลาม (Indo-Islamic architecture) เป็นสถาปัตยกรรมของอนุทวีปอินเดีย ซึ่งส่วนใหญ่สร้างขึ้นเพื่อใช้ประโยชน์ในเชิงศาสนาอิสลาม สถาปัตยกรรมอินโด-อิสลามเริ่มต้นขึ้นพร้อมกับการแพร่หลายของศาสนาอิสลามบนอนุทวีปอินเดียหลังพระเจ้ามูฮัมมัดแห่งกอร์สถาปนาเมืองหลวงอิสลามขึ้นคือเดลี ในปี 1193 จากนั้นหลังทั้งรัฐสุลต่านเดลี และ จักรวรรดิโมกุล เข้ามาปกครองพื้นที่อนุทวีปอินเดีย ทั้งสองรัฐเป็นผู้สืบทอดเชื้อสายมาจากอัฟกานิสถาน หรือแถบเอเชียกลาง ก็ได้นำสถาปัตยกรรมแบบดังกล่าวมาสู่อนุทวีปอินเดียมาด้วย คือกลุ่มสถาปัตยกรรมอิหร่าน
สถาปัตยกรรมอินโด-อิสลามพบมากในมัสยิด และสุสาน (กุโบร์) ซึ่งมีลักษณะแตกต่างจากสถาปัตยกรรมที่มีมาก่อนหน้าในอินเดีย กลุ่มสถาปัตยกรรมฮินดู โดยสิ้นเชิง ลักษณะสำคัญ เช่น โดมขนาดใหญ่ และการใช้โค้งจำนวนมาก อันเป็นลักษณะที่ไม่เคยพบในงานศิลป์แบบฮินดูเลย
วัสดุที่นิยมคือหิน โดยเฉพาะหินทราย ซึ่งแตกต่างจากงานสถาปัตยกรรมอิสลามในแถบตะวันออกกลางที่ใช้อิฐอย่างแพร่หลาย สถาปัตยกรรมอินโดอิสลามพัฒนาขึ้นในเดลี ก่อนจะเผยแพร่ไปกับการขยายอาณาเขตของโมกุล ซึ่งทำให้ในแต่ละบริเวณมีการพัฒนาสถาปัตยกรรมเฉพาะถิ่นไปอีก หลังจักรวรรดิโมกุลล่มสลาย สถาปัตยกรรมอินโดอิสลามเริ่มผสมผสานเข้ากับแบบฮินดู พบในการสร้างพระราชวังในยุคนั้นอย่างชัดเจน
สถาปัตยกรรมอินโดอิสลามมีอิทธิพลมากต่อสถาปัตยกรรมอินเดีย สถาปัตยกรรมปากีสถาน สถาปัตยกรรมบังคลาเทศ และภายหลังอิทธิพลของอาณานิคมบริธิช ราช ก็ผสมผสานสถาปัตยกรรมโคโลเนียลแบบตะวันตกเข้ากับอินโดอิสลาม เกิดเป็นาถาปัตยกรรมสำคัญคือ สถาปัตยกรรมอินโด-ซาราเซนิก (Indo-Saracenic) และสถาปัตยกรรมฟื้นฟูอินโด-ซาราเซนิก (Indo-Saracenic Revival) ขึ้น
เหลืองอินเดีย

เหลืองอินเดีย (ชื่อวิทยาศาสตร์: "Handroanthus chrysanthus") เป็นไม้ประดับในวงศ์แคหางค่าง เป็นต้นไม้ประจำชาติเวเนซุเอลา มีถิ่นกำเนิดในอเมริกากลางและอเมริกาใต้
เหลืองอินเดียเป็นไม้ต้นผลัดใบสูง 5-9 เมตร ใบเป็นใบประกอบแบบนิ้วมือ ประกอบด้วยใบย่อยรูปรีแกมขอบขนาน 5 ใบ ปลายใบเรียวแหลมเป็นติ่งสั้น ๆ โคนใบมน ดอกออกเป็นช่อสีเหลือง ช่อละ 3-10 ดอก กลีบเลี้ยงรูปถ้วยสีน้ำตาลมีขน กลีบดอกโคนเชื่อมติดกันเป็นหลอดรูปแตร ปลายแยกเป็น 5 กลีบ มีเกสรตัวผู้ 4 อัน ออกดอกช่วงเดือนมีนาคม-เมษายน ผลเป็นฝักยาว 10-15 เซนติเมตร
ฟุตบอลเอเชียเยาวชนอายุไม่เกิน 23 ปี 2020 รอบคัดเลือก

ฟุตบอลเอเชียเยาวชนอายุไม่เกิน 23 ปี 2020 รอบคัดเลือก เป็นการแข่งขันฟุตบอลเยาวชนอายุไม่เกิน 23 ปี เพื่อคัดเลือกทีมเข้าสู่การแข่งขัน ฟุตบอลเอเชียเยาวชนอายุไม่เกิน 23 ปี 2020
ทั้งหมด 16 ทีมที่เข้ารอบจะเข้าสู่การแข่งขันในรอบต่อไป ซึ่ง ทีมชาติไทย เข้ารอบอัตโนมัติจากการเป็นเจ้าภาพในการแข่งขันรอบสุดท้าย และการแข่งขันนี้จะคัดเลือกทีมเข้าสู่การแข่งขัน โอลิมปิก 2020 ที่ประเทศญี่ปุ่น
การจับสลาก.
ใน 47 ประเทศสมาชิกสมาพันธ์ฟุตบอลเอเชีย มีทีมเข้าร่วมการแข่งขันครั้งนี้ทั้งหมด 44 ทีม โดยการแข่งขันรอบสุดท้ายจะจัดขึ้นที่ประเทศไทย และทีมชาติไทยจะได้รับสิทธิ์เข้าไปเล่นในรอบสุดท้ายโดยอัตโนมัติ
การจับสลากจัดขึ้นเมื่อวันที่ 7 พฤศจิกายน พ.ศ. 2561 เวลา 15:00 น. ตามเวลาท้องถิ่น ณ สำนักงานสมาพันธ์ฟุตบอลเอเชีย กัวลาลัมเปอร์ ประเทศมาเลเซีย ซึ่งทั้ง 44 ทีมจะแบ่งเป็น 11 กลุ่ม กลุ่มละ 4 ทีม โดยการจับสลากครั้งนี้จะแบ่งเป็น 2 โซน
โดยทีมจะถูกแบ่งลงในโถตามผลงานในการแข่งขันฟุตบอลเอเชียเยาวชนอายุไม่เกิน 23 ปี 2018 รอบสุดท้าย และรอบคัดเลือก (โดยผลงานโดยรวมจะแสดงในวงเล็บ; NR หมายความว่าไม่มีการจัดอันดับ) โดยมีการแบ่งดังต่อไปนี้
ผู้เล่นที่สามารถลงแข่งขัน.
ผู้เล่นที่เกิดหลังจากวันที่ 1 มกราคม พ.ศ. 2540 สามารถลงเล่นในการแข่งขันนี้ได้
รูปแบบ.
ในแต่ละกลุ่ม จะแข่งขันแบบพบกันหมดในสนามกลางของประเทศเจ้าภาพ โดย 11 ทีมชนะเลิศ และ 4 ทีมรองชนะเลิศที่ดีที่สุด จะเข้าสู่การแข่งขันรอบสุดท้าย หากทีมชาติไทยชนะเลิศหรือเป็น 4 ทีมรองชนะเลิศที่ดีที่สุด ทีมรองชนะเลิศที่ดีที่สุดอันดับที่ 5 จะได้เข้าร่วมการแข่งขันรอบสุดท้ายแทน
กฎการแข่งขัน.
ทีมจะถูกจัดอันดับโดยใช้คะแนน (ชนะ 3 คะแนน, เสมอ 1 คะแนน และแพ้ 0 คะแนน) หากมีคะแนนเท่ากัน จะใช้กฎดังนี้ในการตัดสินอันดับ ตามกฎระเบียบข้อบังคับหัวข้อ 9.3
กลุ่ม.
การแข่งขันจะมีขึ้นระหว่างวันที่ 22–26 มีนาคม พ.ศ. 2562
ตารางคะแนนทีมอันดับที่สอง.
เนื่องจากในแต่ละกลุ่มมีจำนวนทีมไม่เท่ากัน (จากการถอนตัวของปากีสถานในกลุ่มเอฟ) ผลการแข่งขันในนัดที่พบกับทีมอันดับที่ 4 ของกลุ่มที่มี 4 ทีม จะไม่ถูกนับในการจัดอันดับ
ทีมที่เข้ารอบ.
ทั้ง 16 ทีมต่อไปนี้ เป็นทีมที่เข้ารอบเพื่อทำการแข่งขันในรอบสุดท้าย
อันดับผู้ทำประตู.
มีการทำประตู 240 จากการแข่งขัน 63 เฉลี่ย ต่อนัด
การทำประตู 6 ครั้ง
โรงพยาบาลเด็กบริติชโคลัมเบีย

โรงพยาบาลเด็กบริติชโคลัมเบีย  เป็นสถานพยาบาลที่ตั้งอยู่ในเมืองแวนคูเวอร์ รัฐบริติชโคลัมเบีย และเป็นหน่วยงานของการบริการสุขภาพส่วนภูมิภาค ซึ่งมีความเชี่ยวชาญในด้านบริการสุขภาพสำหรับผู้ป่วยตั้งแต่แรกเกิดถึงอายุ 18 ปี นอกจากนี้ยังเป็นสถานที่สอนและวิจัยด้านแพทยศาสตร์สำหรับเด็ก โรงพยาบาลยังดำเนินการศูนย์สุขภาพสำหรับเด็กซันนีฮิลล์ ซึ่งให้บริการพิเศษแก่เด็กและเยาวชนที่มีความบกพร่องทางพัฒนาการตั้งแต่แรกเกิดถึงอายุ 19 ปี
โรงพยาบาลอยู่ติดกับโรงพยาบาลและศูนย์สุขภาพสตรีบริติชโคลัมเบีย ก่อนหน้านี้ ทั้งสองเป็นองค์กรเดียวอย่างเป็นทางการและเป็นที่รู้จักในนามศูนย์สุขภาพเด็กและสตรีแห่งบริติชโคลัมเบีย
ในการทำงานร่วมกับโรงพยาบาลและชุมชน มูลนิธิโรงพยาบาลเด็กบริติชโคลัมเบียได้ระดมทุนเพื่อสนับสนุนและยกระดับการดูแลทางกุมารเวชศาสตร์ในรัฐบริติชโคลัมเบีย มูลนิธิมอบเงินทุนให้แก่โรงพยาบาลเด็กบริติชโคลัมเบีย เช่นเดียวกับสิ่งอำนวยความสะดวกของโครงการพี่น้อง ได้แก่ สถาบันวิจัยโรงพยาบาลเด็กบริติชโคลัมเบียและศูนย์สุขภาพซันนีฮิลล์ เพื่อสนับสนุนงานวิจัยเกี่ยวกับโรคในวัยเด็ก, การซื้อเครื่องมือแพทย์ ตลอดจนโครงการฝึกอบรมและให้ความรู้ด้านสุขภาพเด็ก
เด็กเกินดอร์ฟ

เด็กเกินดอร์ฟ  เป็นเมืองชนบทในรัฐบาวาเรีย ประเทศเยอรมนี ตั้งอยู่ห่างจากนครมิวนิกไปทางทิศตะวันออกเฉียงเหนือราว 145 กิโลเมตร เด็กเกินดอร์ฟเป็นจุดตัดของเอาโทบานหมายเลข 3 และ 92 ซึ่งเชื่อมต่อนครมิวนิกและเนือร์นแบร์คไปยังประเทศออสเตรีย เมืองเด็กเกินดอร์ฟมีแม่น้ำดานูบไหลผ่านกลางเมือง
ปรากฏหลักฐานการตั้งถิ่นฐานในลุ่มแม่น้ำดานูบตั้งแต่ 8,000 ปีก่อน ชื่อเด็กเกินดอร์ฟปรากฏครั้งแรกในเอกสารปี ค.ศ. 868 และได้รับการเอ่ยถึงในฐานะเมืองเล็ก ๆ ในปี ค.ศ. 1212
มัสยิดยะวา

มัสยิดยะวา (อักษรเปโกน:) เป็นมัสยิดเก่าแก่ในชุมชนชาวไทยเชื้อสายชวาในซอยโรงน้ำแข็ง - ซอยเจริญราษฎร์ 1 บริเวณแขวงยานนาวา เขตสาทร กรุงเทพมหานคร มีลักษณะเด่นคือหลังคาทรงแหลมซ้อนกันหลายชั้นเป็นหลังคาทรง ตาจุก (Tajug) หรือ เมอรู (Meru) หลังคาแบบนี้วิวัฒนาการมาจากหลังคาเอกลักษณ์ของสถาปัตยกรรมชวา ที่เรียกว่า "จกโล" โดยเพิ่มยอดแหลมจนถึงปลาย หลังคาแบบตาจุกนี้จะสร้างในศาสนสถานเท่านั้น ถือเป็นลำดับขั้นสูงสุดในหลังคาแบบชวา และมีการสร้าง "บาแล" หรือ "บาไล" (Balai) เป็นบริเวณนั่งพักผ่อนพบปะ ซึ่งเป็นลักษณะของมัสยิดแบบอินโดนีเซีย ถึงแม้จะเป็นมัสยิดของชาวยะวา (ชวา) แต่ก็เป็นศูนย์รวมจิตใจของมุสลิมในชุมชนทั้งเชื้อสายชวาและเชื้อสายมลายูตลอดมา 
เดิมทีมุสลิมในชุมชนจะหมุนเวียนบ้านแต่ละคนเพื่อใช้เป็นสถานที่ละหมาด ต่อมาในปี พ.ศ. 2448 จึงได้สร้างมัสยิดขึ้นบนที่ดินของชาวชวานายหนึ่งที่อยู่ภายใต้บัญชาของฮอลันดาในซอยโรงน้ำแข็งจนถึงปัจจุบัน ตรงข้ามกับมัสนิดเป็นกุโบร์หรือสุสานมุสลิมขนาดใหญ่ เรียกว่าสุสานไทย-มุสลิม
ทัลลาทัลลา

"ทัลลาทัลลา" (เกาหลี: ; แปล "Different Different") เป็นซิงเกิลเปิดตัวของเกิร์ลกรุปเกาหลีใต้อิดจี เพลงนี้เผยแพร่สู่ช่องทางดิจิทัลในฐานะซิงเกิลหลักจากซิงเกิลอัลบั้มเปิดตัว"อิตซ์ดิฟเฟรนท์" เมื่อวันที่ 12 กุมภาพันธ์ ค.ศ. 2019 โดยเจวายพีเอนเตอร์เทนเมนต์ เขียนและแต่งโดยกลุ่มผู้ผลิตเพลง Galactika เพลงนี้เป็นเพลง "ฟิวชัน" ที่มีองค์ประกอบของ อีดีเอ็ม, ฮิปฮอป, อิเล็กโทรป็อป และเฮาส์ ในเนื้อเพลง "ทัลลาทัลลา" มีเนื้อหาเกี่ยวกับความเป็นปัจเจกชน การเสริมอำนาจ และความมั่นใจในตนเอง
รางวัล.
อิดจีได้รับรางวัลดิจิทัลบอนซังจากงานโกลเดนดิสก์อะวอดส์ ครั้งที่ 34 สำหรับเพลง "ทัลลาทัลลา" เนื่องจากประสบความสำเร็จบนแพลตฟอร์มดิจิทัลในเกาหลีใต้ เพลงนี้ยังครองตำแหน่งสูงสุดในรายการเพลงต่าง ๆ คว้าชัยชนะ 9 ครั้ง รวมถึง "Triple crown" (ชนะ 3 ครั้ง) ในรายการ"อินกีกาโย"
มิวสิกวิดีโอ.
ในช่วงเวลาที่มิวสิกวิดีโอได้ถูกอัปโหลดผ่านทางช่องยูทูบ เจวายพีเอนเตอร์เทนเมนต์ เมื่อวันที่ 11 กุมภาพันธ์ ค.ศ. 2019 และกลายเป็นมิวสิกวิดีโอเปิดตัวที่มีผู้เข้าชมมากที่สุดใน 24 ชั่วโมงแรกโดยกลุ่มเคป็อปด้วยจำนวนการดู 17.1 ล้านครั้ง
ชาร์ต.
<templatestyles src="Col-begin/styles.css"/>
ยี่หุบ

ยี่หุบ (ชื่อวิทยาศาสตร์: "Magnolia coco") เป็นพืชในสกุลแมกโนเลีย ลักษณะเป็นไม้พุ่มสูง 2-4 เมตร ใบรูปรี ขอบขนานหรือแกมรูปไข่กลับ ยาว 7-28 เซนติเมตร ปลายใบแหลมหรือแหลมยาว ช่อดอกออกตามปลายกิ่ง มีดอกเดียว มีกลิ่นหอมแรงโดยเฉพาะในช่วงเช้า เมื่อบานมีเส้นผ่านศูนย์กลาง 3-4 เซนติเมตร มีใบประดับ 3-4 ใบ กลีบดอกรูปไข่กลับมี 9 กลีบ เรียง 3 วง วงนอกสีเขียวอ่อน ยาวประมาณ 2 เซนติเมตร วงในสีครีม ยาว 3-4 เซนติเมตร เกสรเพศผู้ยาว 4-6 มิลลิเมตร อับเรณูยาวประมาณ 3 มิลลิเมตร วงเกสรเพศเมียรูปไข่ ยาว 1.5-2 เซนติเมตร มีประมาณ 10 คาร์เพล ก้านเกสรเพศเมียสั้น ผลเป็นผลกลุ่มเปลือกแข็งรูปรี ยาวประมาณ 3 เซนติเมตร ภายในมีเมล็ดรูปไข่สีแดง ยาวประมาณ 1 เซนติเมตร
ยี่หุบมีถิ่นกำเนิดในจีน ไต้หวันและเวียดนาม ยี่หุบเป็นไม้ดอกที่ออกดอกตลอดปีและร่วงเร็ว นิยมปลูกเป็นไม้ประดับในที่ที่มีแสงแดดรำไร บนดินร่วนซุยมีความชื้นพอสมควร
เจ้าหญิงมาเรีย แคโรไลนา ดัชเชสแห่งกัสโตร

เจ้าหญิงมาเรีย แคโรไลนา ดัชเชสแห่งกัสโตร (พระนามเดิม:เคาน์เตสมาเรีย แคโรไลนา ซามอสกา)  ประสูติเมื่อวันที่ 22 กันยายน 2439 ณ ออสเตรีย-ฮังการี เป็นพระธิดาพระองค์สุดท้องใน เจ้าหญิงมาเรีย แคโรไลนาแห่งบูร์บง-ซิซิลีทั้งสอง (พ.ศ. 2399-2484) และ เคานต์แอนไซต์ ซามอสกา ทรงเป็นพระนัดดาใน เจ้าชายฟรานซิส เคานต์แห่งทราปานี พระบิดาของพระองค์เป็นขุนนางที่มิได้มีฐานะร่ำรวยนัก หากแต่มีรายได้จากการค้าขายและเก็บค่าเช่าที่ดินของตระกูล และมีเงินที่พระอัยกาฝ่ายพระมารดาประทานมาให้เป็นครั้งคราว และด้วยพระองค์ทรงมีพระเชษฐาและพระภคินีหลายท่าน จึงทำให้พระองค์ค่อนข้างมิได้รับการเอาใจใส่มากนัก เนื่องจากพระบิดาและมารดาต้องดูแลโอรส-ธิดาทั้ง 6 จึงประชวรและหายช้าเป็นประจำ
เสกสมรส.
เคาน์เตสมาเรีย แคโรไลนา ซามอสกา ได้เสกสมรสกับ เจ้าชายรานีเอรี ดยุกแห่งกัสโตร พระญาติ เมื่อวันที่ 12 กันยายน 2466 ทรงรับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้
นุมา ป็อมปิลิอุส

นุมา ป็อมปิลิอุส (Numa Pompilius) เป็นกษัตริย์ในตำนานคนที่ 2 แห่งกรุงโรม ขึ้นสืบทอดตำแหน่งต่อจากโรมุลุส ป็อมปิลิอุสมีเชื้อสายเซไบน์ (Sabines) ซึ่งเป็นชนเผ่าอิตาลีโบราณเผ่าหนึ่ง อ้างอิงจากบันทึกของพลูทาร์ก ป็อมปิลิอุสเป็นบุตรชายคนเล็กสุดในบรรดาบุตรสี่คนของป็อมปอนีอุส (Pomponius) เกิดในวันเดียวกับวันสถาปนากรุงโรม (ตามจารีตคือ 21 เมษายน 753 ปี ก่อนคริสตกาล) เขาใช้ชีวิตอย่างเข้มงวด และใช้ชีวิตอย่างสมถะไร้สิ่งหรูหรา เขาสมรสกับนางทาทีอา (Tatia) ธิดาคนเดียวของทิทุส ทาติอุส (Titus Tatius) เจ้าแห่งชนเผ่าเซไบน์
ภายหลังโรมุลุสเสียชีวิต บัลลังก์กรุงโรมอยู่ในภาวะว่างเว้นเป็นเวลาหนึ่งปี อำนาจของกษัตริย์แห่งโรมถูกใช้โดยบรรดาวุฒิสมาชิกโรมัน วุฒิสมาชิกแต่ละคนจะได้รับอำนาจชั่วคราวนี้สลับสับเปลี่ยนกันทุกห้าวัน จนกระทั่งในปี 715 ก่อนคริสตกาล วุฒิสมาชิกสายโรมุลุส (เผ่าโรมัน) กับวุฒิสมาชิกสายทาติอุส (เผ่าเซไบน์) ก็ประนีประนอมกันได้ และเลือกนุมา ป็อมปิลิอุส จากเผ่าเซไบน์เป็นกษัตริย์แห่งโรมคนที่สอง ซึ่งในตอนแรก ป็อมปิลิอุสปฏิเสธจะรับตำแหน่งนี้ แต่ทั้งอาจารย์และวุฒิสมาชิกพยายามหว่านล้อมจนเขายอมรับตำแหน่งในที่สุด
วิศวกรรมธรณีเทคนิค

วิศวกรรมธรณีเทคนิค  เป็นสาขาหนึ่งของวิชาวิศวกรรมโยธาเกี่ยวกับลักษณะทางวิศวกรรม วิศวกรรมธรณีเทคนิคไม่เพียงเป็นวิชาที่มีความสำคัญต่อวิศวกรรมโยธาเท่านั้น แต่ยังมีการนำไปใช้ในวิชาการทหาร, การทำเหมือง, การปิโตรเลียม และวิศวกรรมแขนงอื่นๆที่มีการก่อสร้างบนพื้นผิวหรือใต้ดินเช่นกัน วิชาวิศวกรรมธรณีเทคนิคอาศัยหลักกลศาสตร์ปฐพี (soil mechanics) และกลศาสตร์ของหิน (rock mechanics) ในการสำรวจสภาพและวัตถุใต้ดิน เพื่อประเมินความเสี่ยงหน้างาน ออกแบบกำแพงดินและโครงสร้างฐานราก ตลอดจนเฝ้าติดตามสภาพหน้างาน กำแพงดิน และฐานราก
วิชาวิศวกรรมธรณีเทคนิคกับวิชาธรณีวิศวกรรมนั้นมีความใกล้เคียงกันมาก มีหลายส่วนที่มีความทับซ้อนกัน อย่างไรก็ตาม วิชาวิศวกรรมธรณีเทคนิคมุ่งเน้นไปที่ด้านวิศวกรรม ในขณะที่ธรณีวิศวกรรมมุ่งเน้นไปที่ธรณีวิทยา
ทาร์เก็ต

ทาร์เก็ต (อังกฤษ:TARGET;เกาหลี:타겟) เป็นกลุ่มดนตรีบอยแบนด์สัญชาติเกาหลีใต้ สังกัดค่าย JSL Company ประกอบด้วยสมาชิกทั้งหมด 7 คน ได้แก่ ซึลชาน, จี.ไอ, เจซ, ฮยอน , รอย , บาอุน และ อูจิน เปิดตัวครั้งแรกเมื่อ 24 มกราคม ค.ศ.2018
แวร์เนอร์ เมิลเดิร์ส

แวร์เนอร์ เมิลเดิร์ส (18 มีนาคม ค.ศ. 1913 – 22 พฤศจิกายน ค.ศ. 1941) เป็นนักบินชาวเยอรมันแห่งลุฟท์วัฟเฟอในช่วงสงครามโลกครั้งที่สอง, นาวาอากาศโท, และผู้นำเสือเครื่องบินขับไล่ของเยอรมันในสงครามกลางเมืองสเปน เขาได้กลายเป็นนักบินคนแรกในประวัติศาสตร์การบินที่ได้กล่าวอ้างว่าได้รับชัยชนะทางอากาศมา 100 ครั้ง—นั่นคือการสู้รบทางอากาศ 100 ครั้งเป็นผลทำให้เกิดการทำลายเครื่องบินฝ่ายข้าศึก และได้รับการปูนบำเหน็จอย่างสูงสำหรับความสำเร็จของเขา เมิลเดิร์สได้มีบทบาทสำคัญในการพัฒนากลยุทธวิธีเครื่องบินขับไล่ใหม่ที่นำไปสู่รูปแบบขบวนสี่นิ้ว (finger-four) เขาได้เสียชีวิตลงจากเครื่องบินตกในขณะที่เขาได้โดยสารไปด้วย
เมิลเดิร์สได้เข้าร่วมลุฟท์วัฟเฟอ, กองทัพอากาศของนาซีเยอรมนีในปี ค.ศ. 1934 ในปี ค.ศ. 1938 เขาได้อาสาสมัครสำหรับปฏิบัติหน้าที่ในหน่วยทหารนกแร้ง ซึ่งได้ให้การสนับสนุนฝ่ายชาตินิยมของนายพลฟรันซิสโก ฟรังโกในสงครามกลางเมืองสเปน และยิงเครื่องบินตกไป 14 ลำ ด้วยจุดเริ่มของสงครามโลกครั้งที่สอง เขาได้มีส่วนร่วมใน"สงครามลวง", ยุทธการที่ฝรั่งเศส และยุทธการที่บริเตน ด้วยการที่เขาได้นับรวมชัยชนะ 68 ครั้ง เมิลเดิร์สและหน่วยของเขา, "Jagdgeschwader" 51 (JG 51) ได้ถูกย้ายไปที่แนวรบด้านตะวันออกในเดือนมิถุนายน ค.ศ. 1941 สำหรับการเปิดฉากปฏิบัติการบาร์บารอสซา, ได้รับชัยชนะมา 101 ครั้งในช่วงกลางเดือนกรกฎาคม ค.ศ. 1941
ด้วยการที่ได้รับการป้องกันจากภารกิจในการบินต่อสู้รบที่ห่างไกลออกไปสำหรับเหตุผลโฆษณาชวนเชื่อ ที่อายุ 28 ปีของเมิลเดิร์สได้รับการแต่งตั้งเป็นผู้ตรวจการณ์เครื่องบินขับไล่ (Inspector of Fighters) เขาได้ตรวจสอบหน่วยของลุฟท์วัฟเฟอในแหลมไครเมีย เมื่อเขาถูกสั่งให้กลับไปยังกรุงเบอร์ลินเพื่อเข้าร่วมพิธีงานศพของแอ็นสท์ อูเด็ท นายพลอากาศแห่งลุฟท์วัฟเฟอและเป็นเสืออากาศในสงครามโลกครั้งที่หนึ่ง ในเที่ยวบินไปยังกรุงเบอร์ลิน เครื่องบินที่เขาได้เดินทางในฐานะผู้โดยสารได้พยายามลงจอดฉุกเฉินเนื่องจากเครื่องยนต์ขัดขัดข้อง เครื่องบินได้ตกลงที่เบลารุส เมิลเดิร์สและอีกสองคนเสียชีวิต
กองทัพแวร์มัคท์และกองทัพบุนเดิสแวร์ของเยอรมนีตะวันตกต่างได้ให้เกียรติแก่เขาด้วยการตั้งชื่อหน่วยปีกเครื่องบินขับไล่สองหน่วย, destroyer และ barracks มาจากชื่อของเขา ในปี ค.ศ. 1998 รัฐสภาเยอรมันได้ตัดสินว่าสมาชิกของหน่วยทหารนกแร้งอย่างเมิลเดิร์ส สมควรที่จะ"ไม่ได้รับเกียรติอีกต่อไป" ในปี ค.ศ. 2005, รัฐมนตรีว่าการกระทรวงกลาโหมเยอรมันได้ตัดสินใจที่จะลบชื่อ"เมิลเดิร์ส"ออกจากหน่วยปีกเครื่องบินขับไล่ที่ยังคงมีชื่อของเขาอยู่
แอ็นสท์ อูเด็ท

พลเอกอาวุโส แอ็นสท์ อูเด็ท  เป็นนายทหารอากาศและนักบินชาวเยอรมันในช่วงสงครามโลกครั้งที่หนึ่งและสอง
อูเด็ทได้เข้าร่วมกองทัพอากาศจักรวรรดิเยอรมัน เมื่ออายุ 19 ปี ในที่สุดก็ได้กลายเป็นเสืออากาศที่มีความโดดเด่นในสงครามโลกครั้งที่หนึ่ง ได้ทำสถิติด้วยชัยชนะที่ได้รับการยืนยัน 62 ครั้งในช่วงท้ายชีวิตของเขา นักบินเครื่องบินขับไล่ชาวเยอรมันที่ได้ทำสถิติสูงสุดเพื่อความอยู่รอดในสงคราม และการทำสถิติสูงสุดครั้งที่สองต่อจากมันเฟรท ฟ็อน ริชท์โฮเฟิน ผู้บัญชาการของเขาใน Flying Circus, อูเด็ทได้ขึ้นเป็นผู้บัญชาการฝูงบินภายใต้การบังคับบัญชาของริชท์โฮเฟิน และต่อมาได้อยู่ภายใต้การบังคับบัญชาของแฮร์มัน เกอริง อูเด็ทได้ใช้ชีวิตในปี ค.ศ. 1920 และต้นปี ค.ศ. 1930 ในฐานะนักบินผาดโผน นักแสดงการบินที่ได้เปิดการแสดงระหว่างประเทศ ผู้ผลิตเครื่องบินเบา และเพลย์บอย
ในปี ค.ศ. 1933 อูเด็ทได้เข้าร่วมพรรคนาซีและกลายเป็นผู้ที่มีส่วนเกี่ยวข้องกับการพัฒนาลุฟท์วัฟเฟอในช่วงแรก ที่เขาได้รับการแต่งตั้งให้เป็นผู้อำนวยการฝ่ายวิจัยและพัฒนา ด้วยอิทธิพลในการยอมรับต่อเทคนิคการทิ้งระเบิดดำดิ่งเช่นเดียวกับเครื่องบินทิ้งระเบิดดำดิ่ง ชตูคา, ในปี ค.ศ. 1939 อูเด็ทได้รับเลื่อนตำแหน่งเป็นผู้อำนวยการ-นายพลของยุทโธปกรณ์สำหรับลุฟท์วัฟเฟอ ด้วยความตึงเครียดของตำแหน่งและความไม่พอใจของเขาจากการบริหารงานจนทำให้อูเด็ทต้องกลายเป็นโรคพิษสุราเรื้อรัง
การเปิดฉากของปฏิบัติการบาร์บารอสซา เมื่อรวมกับปัญหาที่ความต้องการของลุฟท์วัฟเฟอสำหรับยุทโธปกรณ์ที่เหนือกว่ากำลังการผลิตของเยอรมนีและความสัมพันธ์ที่ย่ำแย่มากขึ้นกับพรรคนาซี ทำให้อูเด็ทตัดสินใจฆ่าตัวตาย เมื่อวันที่ 17 พฤศจิกายน ค.ศ. 1941 ด้วยการจ่อปืนยิงเข้าที่ศีรษะตัวเอง "ความพ่ายแพ้ของเราเกิดจากอูเด็ท" ฮิตเลอร์ได้กล่าวไว้ว่า "ชายคนนั้นได้กุเรื่องโกหกสถานะของกิจการอย่างไร้สาระที่สุดเท่าที่เคยมีมาในประวัติศาสตร์ลุฟท์วัฟเฟอ"
โรมีโอ

โรมีโอ (;) เป็นกลุ่มบอยแบนด์เกาหลีใต้ ก่อตั้งโดยโพนีแคนยอนโคเรียและซีทีเอนเตอร์เทนเมนต์ ในปี ค.ศ. 2015 กลุ่มประกอบด้วยสมาชิก 7 คน ได้แก่ ซึงฮวัน ยุนซ็อง ไมโล มินซ็อง ไคล์ ฮย็อนคย็อง และคังมิน พวกเขาเดบิวต์ด้วยการเปิดตัวมินิอัลบั้มชุดแรกชื่อ "The Romeo" เมื่อวันที่ 7 พฤษภาคม ค.ศ. 2015
ขวานฟ้าหน้าดำ

ขวานฟ้าหน้าดำ เป็นวรรณกรรมประเภทนิทานหรือนิยาย ที่แต่งให้มีลักษณะของนิทานพื้นบ้าน (แต่ไม่ใช่นิทานพื้นบ้าน) เป็นผลงานการประพันธ์ของเสรี เปรมฤทัย นักเขียนหนังสือนิทาน/หนังสือสรุปย่อเนื้อหาวรรณคดีชื่อดัง ซึ่งต่อมาได้ขายกรรมสิทธิ์ให้กับไพรัช สังวริบุตร แห่งเครือบริษัทดาราวีดีโอ เพื่อดัดแปลงเป็นบทละครโทรทัศน์
โครงเรื่อง.
ขวานฟ้าหน้าดำ เป็นเรื่องราวเกี่ยวกับชะตากรรมของ "สุทธาเทพ" เทวดาชั้นผู้น้อยซึ่งทำหน้าที่ล้างเท้าให้แก่บรรดาเทวดาผู้มาเข้าเฝ้าพระอิศวรและถูกกลั่นแกล้งเป็นประจำ พระอิศวรจึงได้ประทานขวานฟ้าให้สุทธาเทพใช้เป็นอาวุธป้องกันตัว ทว่าสุทธาเทพกลับใช้อาวุธดังกล่าวเพื่อล้างแค้นและข่มเหงรังแกเทวดาองค์อื่นที่ไม่ยอมสยบต่อตนเอง พระอินทร์ในฐานะผู้ดูแลสรวงสวรรค์จึงใช้ให้พระอาทิตย์ไปปราบสุทธาเทพจนสุทธาเทพพ่ายแพ้และได้รับแผลไหม้เกรียมที่ใบหน้า จากนั้นพระอินทร์จึงสาปซ้ำให้สุทธาเทพจุติลงไปเกิดบนโลกมนุษย์โดยที่ยังคงมีใบหน้าดำไหม้ติดตัวเพื่อชดใช้กรรม ต่อเมื่อทำความดีจนเป็นที่ประจักษ์แล้วเท่านั้นจึงจะกลับมามีใบหน้าปกติตามเดิมและได้ขวานฟ้ากลับคืนไปเป็นสิทธิ์ของตนเองโดยสมบูรณ์
ขวานได้ออกเดินทางไปด้วยกันกับจ้อย มุ่งหน้าสู่การผจญภัยเพื่อปราบปรามคนชั่ว อภิบาลคนดี และค้นหาหนทางต่อสู้กับอำมาตย์แสงเพชร เพื่อช่วยเหลือพระเจ้ากรุงบุรีรมย์ให้พ้นจากเงื้อมมือของพวกอำมาตย์แสงเพชร และเพื่อพาครอบครัวของตนเองกลับมาอยู่พร้อมหน้ากันอย่างสงบสุขอีกครั้งให้จงได้
เนือร์บวร์ค

เนือร์บวร์ค  เป็นเมืองชนบทในรัฐไรน์ลันท์-ฟัลทซ์ ทางตะวันตกของประเทศเยอรมนี เนือร์บวร์คมีความหมายว่า "ปราสาทดำ" ในเมืองมีปราสาทที่ชื่อเนือร์บวร์คซึ่งสร้างขึ้นในสมัยกลางตั้งอยู่ ตัวปราสาททำจากหินบะซอลต์ที่มีสีดำ นอกจากนี้ เนือร์บวร์คยังเป็นที่ตั้งของสนามเนือร์บวร์คริงความยาว 24 กิโลเมตร หนึ่งในสนามแข่งรถที่ดีที่สุดของโลก
พิพิธภัณฑ์อียิปต์

พิพิธภัณฑ์อียิปต์ หรือ พิพิธภัณฑ์ไคโร  เป็นพิพิธภัณฑ์ที่ตั้งอยู่ที่กรุงไคโร ประเทศอียิปต์ เป็นที่รวบรวมโบราณวัตถุ อียิปต์ที่ใหญ่ที่สุดในโลก พิพิธภัณฑ์แห่งนี้เป็นที่เก็บรวบรวมสิ่งสะสมและโบราณวัตถุอียิปต์โบราณ กว่า 120,000 ชิ้น ซึ่งจัดแสดงเพียงบางส่วนเท่านั้น ตัวอาคารสร้างขึ้นปี 1901 โดยบริษัทสัญชาติอิตาลี "Garozzo-Zaffarani" ปัจจุบันพิพิธภัณฑ์แห่งนี้เป็นพิพิธภัณฑ์ที่ใหญ่ที่สุดในภูมิภาค และเป็นอันดับต้น ๆ ของโลก
ประวัติ.
ในปี ค.ศ. 1850 โอกุสต์ มาเรียได้รับคำสั่งจากพิพิธภัณฑ์ลูฟวร์ ให้มาดำรงตำแหน่งที่อียิปต์ตั้งแต่ยุคราชวงศ์มุฮัมมัดอาลี หลังจากที่เขาศึกษาแล้วเขารู้สึกเป็นห่วงว่าโบราณวัตถุของอียิปต์จะได้รับความเสียหาย พิพิธภัณฑ์อียิปต์สร้างขื้นในปี ค.ศ. 1908 โดยบริษัทสัญชาติอิตาลี "Garozzo-Zaffarani" และมาร์เซล ดัวร์นอง เปิดบริการตั้งแต่ปี ค.ศ. 1902
เจ มาร์ท

บริษัท เจมาร์ท กรุ๊ป โฮลดิ้งส์ จำกัด (มหาชน) (ย่อ: JMART) เป็นบริษัทจำหน่ายทั้งค้าปลีกและค้าส่งโทรศัพท์เคลื่อนที่ และสินค้าที่เกี่ยวข้องกับโทรศัพท์เคลื่อนที่ของผู้ผลิตโทรศัพท์เคลื่อนที่ของทุกราย รวมถึงจัดจำหน่ายกล้องดิจิตอล และอุปกรณ์ที่เกี่ยวข้อง
บริษัทก่อตั้งเมื่อวันที่ 27 ธันวาคม พ.ศ. 2531 โดยนายอดิศักดิ์ สุขุมวิทยา และนางสาวยุวดี พงษ์อัชฌา ภายใต้ชื่อ บริษัท เจมาร์ท จำกัด โดยจำหน่ายเครื่องใช้ไฟฟ้า อาทิ โทรทัศน์ เครื่องเล่นวิดีโอ และเครื่องปรับอากาศ ในระบบเงินผ่อน ก่อนจะขยายช่องทางการจำหน่ายไปเป็นระบบขายส่ง ต่อมาปี 2535 ได้ร่วมมือกับอิออน เริ่มดำเนินธุรกิจจำหน่ายเครื่องโทรศัพท์เคลื่อนที่ผ่านระบบเงินสด เงินผ่อน และระบบขายส่ง
บริษัทจดทะเบียนกับตลาดหลักทรัพย์แห่งประเทศไทยเมื่อวันที่ 25 มิถุนายน 2552 ในปัจจุบันมีสถานะเป็นโฮลดิ้ง คอมพานี หรือประกอบธุรกิจลงทุนในธุรกิจอื่น จากข้อมูลโครงสร้างบริษัทเมื่อวันที่ 31 ธันวาคม 2560 บริษัท เจมาร์ท กรุ๊ป โฮลดิ้งส์ จำกัด (มหาชน) ถือหุ้นส่วนร้อยละ 57.04 ในบริษัทย่อยคือ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) ซึ่งเป็นบริษัทดำเนินธุรกิจให้บริการติดตามเร่งรัดหนี้ ฟ้องสืบทรัพย์ บังคับคดีทั่วประเทศ และดำเนินการซื้อหนี้ที่สงสัยจะสูญจากสถาบันการเงินและบริษัทผู้ให้บริการอื่น ๆ และยังถือหุ้นสัดส่วนร้อยละ 67.1 ในบริษัท เจเอเอส แอสเซ็ท จำกัด (มหาชน) ซึ่งให้บริการธุรกิจบริหารพื้นที่เช่าสำหรับธุรกิจค้าปลีกโทรศัพท์เคลื่อนที่ ภายใต้ชื่อ IT Junction บริษัทยังลงทุนในบริษัท ซิงเกอร์ ประเทศไทย จำกัด (มหาชน) โดยถือหุ้นร้อยละ 24.99 และเข้าลงทุน บริษัท เจ ฟินเทค จำกัด เพื่อขยายธุรกิจด้านสินเชื่อส่วนบุคคล โดยถือหุ้นร้อยละ 95.77
บริษัทย่อย.
ข้อมูลการถือหุ้น ณ วันที่ 31 ธันวาคม พ.ศ. 2561
Nymphaea alba

Nymphaea alba เป็นพืชน้ำในตระกูล Nymphaeaceae มีถิ่นกำเนิดในแอฟริกาเหนือ เอเชียเขตอบอุ่น ยุโรป และเอเชียเขตร้อน (อินเดีย)
คำอธิบาย.
"Nymphaea alba" เติบโตในน้ำที่ลึก 30–150 ซม. (12–59 นิ้ว) และชอบพบในบ่อน้ำและทะเลสาบขนาดใหญ่
ใบมีขนาดเส้นผ่านศูนย์กลางไม่เกิน 30 ซม. (12 นิ้ว) และขยายได้ 150 ซม. (59 นิ้ว) ต่อต้น ดอกไม้มีสีขาวและมีเกสรตัวผู้เล็ก ๆ อยู่ข้างใน
สถานที่อยู่.
พบได้ทั่วยุโรปและในบางส่วนของแอฟริกาเหนือและตะวันออกกลางในน้ำจืด ในแอฟริกาพบในแอลจีเรีย โมร็อกโก และตูนิเซีย ในเอเชียเขตอบอุ่น อาร์เมเนีย อาเซอร์ไบจาน ไซบีเรีย อิหร่าน อิรัก อิสราเอล และตุรกี ในเอเชียเขตร้อนภายในรัฐชัมมูและแคชเมียร์ของอินเดีย สุดท้ายภายในยุโรปพบได้ใน เบลารุส เอสโตเนีย ลัตเวีย ลิทัวเนีย มอลโดวา สหพันธรัฐรัสเซีย ยูเครน ออสเตรีย เบลเยียม สาธารณรัฐเช็ก เยอรมัน ฮังการี เนเธอร์แลนด์ โปแลนด์ สโลวาเกีย สวิตเซอร์แลนด์ เดนมาร์ก ฟินแลนด์ ไอร์แลนด์ นอร์เวย์ สวีเดน สหราชอาณาจักร แอลเบเนีย บอสเนียและเฮอร์เซโกวีนา บัลแกเรีย โครเอเชีย กรีซ อิตาลี มาซิโดเนีย มอนเตเนโกร โรมาเนีย เซอร์เบีย สโลวีเนีย ฝรั่งเศส โปรตุเกสและสเปน
กีฬาเจ็ตสกีในกีฬาแห่งชาติ ครั้งที่ 46

กีฬาเจ็ตสกีในกีฬาแห่งชาติ ครั้งที่ 46 เริ่มขึ้นเมื่อวันที่ 19–22 พฤศจิกายน พ.ศ. 2561 ณ สิงห์ปาร์ค มีรายการชิงเหรียญทั้งหมด 8 รายการ ได้แก่ เหรียญทอง 8 เหรียญ, เหรียญเงิน 8 เหรียญ และเหรียญทองแดง 16 เหรียญ รวมทั้งสิ้น 32 เหรียญ มีเกียรติบัตรรวม 80 ใบ มีนักกีฬาและเจ้าหน้าที่รวม 53 คน
      เชียงราย (เจ้าภาพ)
ยี่เข่ง

ยี่เข่ง (ชื่อวิทยาศาสตร์: "Lagerstroemia indica") หรือ คำฮ่อ เป็นไม้ประดับในวงศ์ตะแบก ลักษณะเป็นไม้พุ่มผลัดใบ สูงได้ถึง 7 เมตร มีขนประปรายตามกิ่ง ช่อดอกและเส้นแขนงใบด้านล่าง ใบรูปรี รูปไข่กว้างหรือรูปขอบขนาน ยาว 2.5-7 เซนติเมตร ปลายใบแหลมหรือมน มีติ่งแหลม โคนใบรูปลิ่มกว้างหรือกลม เส้นแขนงใบข้างละ 3-7 เส้น ดอกออกเป็นช่อแบบแยกแขนง ยาวได้ถึง 20 เซนติเมตร ฐานดอกยาวประมาณ 1 เซนติเมตร กลีบเลี้ยงยาว 4-5 มิลลิเมตร กลีบดอกบางและจีบย่น สีขาว ชมพูหรืออมม่วง ยาวประมาณ 1-1.5 เซนติเมตร บานช่วงเดือนสิงหาคม-ตุลาคม เมื่อบานเต็มที่มีเส้นผ่านศูนย์กลาง 2-3 เซนติเมตร ตรงกลางดอกมีเกสรตัวผู้สีเหลืองจำนวนมาก ผลรูปรี ยาว 1-1.2 เซนติเมตร ภายในมีเมล็ดจำนวนมาก
ยี่เข่งมีถิ่นกำเนิดในเขตอบอุ่นและเขตร้อนในทวีปเอเชีย ใบและดอกใช้ตำพอกรักษาแผล แก้ผดผื่น แก้กลากเกลื้อน
ฟุตบอลเอเชียเยาวชนอายุไม่เกิน 23 ปี 2020

ฟุตบอลเอเชียเยาวชนอายุไม่เกิน 23 ปี (หรือ เอเอฟซี ยู-23 เอเชียนคัพ) เป็นการแข่งขันฟุตบอลเอเชียเยาวชนอายุไม่เกิน 23 ปี ครั้งที่ 4 จัดขึ้นโดยสมาพันธ์ฟุตบอลเอเชีย (เอเอฟซี) ซึ่งการแข่งขันนี้เป็นการแข่งขันฟุตบอลแบบจำกัดอายุระดับนานาชาติสำหรับทีมชาติชุดเยาวชนอายุไม่เกิน 23 ปีในทวีปเอเชีย จัดขึ้นระหว่างวันที่ 8-26 มกราคม พ.ศ. 2563 โดยประเทศไทยเป็นเจ้าภาพ แข่งขันกระจายใน 4 จังหวัด ได้แก่ กรุงเทพมหานคร ปทุมธานี บุรีรัมย์ และสงขลา มี 16 ทีมเข้าร่วมการแข่งขัน
ฟุตบอลเอเชียเยาวชนอายุไม่เกิน 23 ปี เป็นการแข่งขันเพื่อคัดเลือกเข้าสู่การแข่งขันฟุตบอลในโอลิมปิกฤดูร้อนโดย 3 อันดับแรกของการแข่งขันนี้ จะได้เข้าร่วมการแข่งขันฟุตบอลโอลิมปิกฤดูร้อน 2020 ที่ประเทศญี่ปุ่น โดยเป็นตัวแทนของโซนเอเชีย ซึ่งทีมชาติญี่ปุ่น ได้เข้าร่วมการแข่งขันอัตโนมัติเนื่องจากเป็นเจ้าภาพโอลิมปิกฤดูร้อน 2020 หากทีมชาติญี่ปุ่นเข้าถึงรอบรองชนะเลิศในครั้งนี้ ทีมอื่นๆที่เข้ารอบรองชนะเลิศอีก 3 ทีม จะได้เข้าร่วมการแข่งขันโอลิมปิกฤดูร้อน 2020 ทั้งหมด
โดยทีมชาติอุซเบกิสถาน เป็นผู้ชนะเลิศในปีล่าสุด
การคัดเลือกเจ้าภาพ.
ประเทศหลายประเทศซึ่งสนใจเป็นเจ้าภาพเดี่ยวในการแข่งขันนี้ ได้แก่ ประเทศออสเตรเลีย, ประเทศมาเลเซีย, ประเทศไทย และประเทศเวียดนาม โดยประเทศไทยได้รับคัดเลือกเป็นเจ้าภาพในการประชุมคณะกรรมการการแข่งขันของสมาพันธ์ฟุตบอลเอเชียที่ โตเกียว เมื่อเดือนสิงหาคม พ.ศ. 2561
รอบคัดเลือก.
รอบคัดเลือกจะจัดขึ้นระหว่างวันที่ 22–26 มีนาคม พ.ศ. 2562 ตามปฏิทินการแข่งขันนานาชาติฟีฟ่า
ทีมที่เข้ารอบ.
รายชื่อ 16 ทีมที่เข้ารอบในการแข่งขันรอบสุดท้าย
Notes:
<templatestyles src="Reflist/styles.css" />
สนามแข่งขัน.
เบื้องต้นสมาคมกีฬาฟุตบอลแห่งประเทศไทย ในพระบรมราชูปถัมภ์ ได้เสนอไปจำนวนทั้งหมด 7 สนามทั่วประเทศ สมาพันธ์ฟุตบอลเอเชียเลือกสนามที่จะใช้ในการแข่งขันครั้งนี้จำนวน 4 สนาม ดังนี้
การจับสลาก.
การจับสลากสำหรับรอบสุดท้ายได้จัดขึ้นเมื่อวันที่ 26 กันยายน พ.ศ. 2562, 15:00 ICT , ที่โรงแรมสวิสโอเท็ล แบงค็อก รัชดา ใน กรุงเทพมหานคร. 16 ทีมได้ถูกจับสลากอยู่ในสี่กลุ่มที่มีสี่ทีม. แต่ละทีมเป็นทีมวางตามผลงานประสิทธิภาพของพวกเขาใน ฟุตบอลเอเชียเยาวชนอายุไม่เกิน 23 ปี 2018 รอบสุดท้าย และ รอบคัดเลือก, กับชาติเจ้าภาพ ประเทศไทย ได้สิทธิ์เป็นทีมวางโดยอัตโนมัติและถูกจัดให้อยู่ในตำแหน่ง A1 ในการจับสลาก
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบ 8 ทีมสุดท้าย.
เวลาทั้งหมดคือเวลาท้องถิ่น, ICT .
รอบแพ้คัดออก.
รอบรองชนะเลิศ.
ทีมชนะเลิศได้สิทธิ์ โอลิมปิกฤดูร้อน 2020.
นัดชิงอันดับ 3.
ทีมชนะเลิศได้สิทธิ์ โอลิมปิกฤดูร้อน 2020
ชนะเลิศและรางวัล.
รางวัล.
รางวัลด้านล่างนี้ได้รับเมื่อสิ้นสุดการแข่งขัน:
ผู้ทำประตู.
การแข่งขันทั้งหมดมี 69 ประตูที่ทำได้ใน 32 นัด, สำหรับค่าเฉลี่ย ประตูต่อนัด
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
การจัดอันดับแต่ละทีม.
As per statistical convention in football, matches decided in extra time are counted as wins and losses, while matches decided by penalty shoot-outs are counted as draws.
ทีมที่ผ่านเข้ารอบสำหรับโอลิมปิกฤดูร้อน.
สี่ทีมต่อไปนี้ที่มาจากเอเอฟซีได้สิทธิ์สำหรับ การแข่งขันฟุตบอลชายโอลิมปิกฤดูร้อน 2020, ประกอบไปด้วยญี่ปุ่นซึ่งได้สิทธิ์เข้ารอบในฐานะเจ้าภาพ
1 ตัวหนา หมายถึงแชมเปียนส์สำหรับปีนั้น. "ตัวเอียง" หมายถึงเจ้าภาพสำหรับปีนั้น
เซเวนโอคล็อก

เซเวนโอคล็อก  เป็นบอยแบนด์เกาหลีใต้ สังกัดค่ายสตาโรเอนเตอร์เทนเมนต์ และเคดีเอชเอนเตอร์เทนเมนต์ เปิดตัวเมื่อวันที่ 16 มีนาคม ค.ศ. 2017 ด้วยเพลง "บัตเตอร์ฟลายเอฟเฟ็กต์"
สโมสรฟุตบอลแทกู

สโมสรฟุตบอลแทกู (เกาหลี: 대구 FC) เป็นสโมสรฟุตบอลในประเทศเกาหลีใต้ ตั้งอยู่ที่แทกู ก่อตั้งขึ้นในปี ค.ศ. 2002 ในฐานะสโมสรชุมชน และเข้าร่วมเคลีก 1 ในฤดูกาล 2003 ต่อมาในฤดูกาล 2008 แทกูเข้าถึงรอบรองชนะเลิศของเอฟเอคัพก่อนที่จะพ่ายแพ้ต่อโปฮัง สตีลเลอร์ส อย่างไรก็ตามหลังจบฤดูกาล 2013 แทกูตกชั้นสู่เคลีก 2 ก่อนที่จะเลื่อนชั้นกลับสู่เคลีก 1 ในฤดูกาล 2016 สองปีถัดมาสโมสรคว้าแชมป์โคเรียนเอฟเอคัพได้สำเร็จ และได้สิทธิ์ไปแข่งขันเอเอฟซีแชมเปียนส์ลีก รอบแบ่งกลุ่ม
 "ณ วันที่ 3 กุมภาพันธ์ 2021"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
สโมสรฟุตบอลชานตงไท่ชาน

ชานตงหลู่เหนิงไท่ชาน  เป็นสโมสรฟุตบอลในประเทศจีน ตั้งอยู่ที่จี่หนาน มณฑลชานตง ปัจจุบันกำลังแข่งขันในไชนีสซูเปอร์ลีก สนามเหย้าของสโมสรคือสนามศูนย์กีฬาโอลิมปิกจี่หนาน ความจุ 56,808 ที่นั่ง เจ้าของสโมสรในปัจจุบันคือบริษัทกลุ่มเครื่องใช้ไฟฟ้าซานตง ซึ่งเป็นบริษัทเครื่องใช้ไฟฟ้าที่ใหญ่ที่สุดในจังหวัด
สโมสรชนะเลิศไชนีสซูเปอร์ลีก 4 สมัย ส่วนผลงานที่ดีที่สุดในเอเอฟซีแชมเปียนส์ลีกคือผ่านไปถึงรอบก่อนรองชนะเลิศในฤดูกาล 2016 ก่อนที่จะพ่ายแพ้ต่อเอฟซีโซล
 "ณ วันที่ 15 กรกฎาคม 2024"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
วีซาม แบน แยแดร์

วีซาม แบน แยแดร์ (12 สิงหาคม ค.ศ. 1990 —) เป็นนักฟุตบอลชาวฝรั่งเศส ปัจจุบันเล่นตำแหน่งกองหน้าให้กับอาแอ็ส มอนาโก เขามีฉายาว่า "แบนเยบุต" ซึ่งเป็นการนำชื่อของเขามาร่วมกับคำว่า "บุต" ที่แปลว่าประตูในภาษาฝรั่งเศส
แบน แยแดร์ เริ่มต้นอาชีพกับสโมสรสมัครเล่น UJA Alfortville ก่อนที่จะย้ายไปตูลูซในปี ค.ศ. 2010 เขาทำ 71 ประตูจาก 174 นัดให้กับตูลูซ ต่อมาใน ค.ศ. 2016 เขาย้ายไปเซบิยาด้วยค่าตัว 9 ล้านยูโร
ในระดับทีมชาติ แบน แยแดร์ เล่นให้กับทีมชาติฝรั่งเศส รุ่นอายุไม่เกิน 21 ปี นอกจากนี้ยังเคยเล่นฟุตซอลด้วย เขาลงเล่นนัดแรกให้กับทีมชาติชุดใหญ่ในเดือนมีนาคม ค.ศ. 2018
กดือญา

กดือญา (ระหว่าง ค.ศ. 1939–1945 เรียก ; #เปลี่ยนทาง) เป็นเมืองหนึ่งในจังหวัดปอมอแชของโปแลนด์และเมืองท่าของอ่าวกดัญสก์ทางตอนใต้ของทะเลบอลติก มีประชากร 246,232 คน ทำให้เมืองนี้เป็นเมืองที่ใหญ่เป็นอันดับที่สิบสองในโปแลนด์และใหญ่เป็นอันดับสองในจังหวัดรองจากกดัญสก์
ในศตวรรษที่ผ่านมา กดือญายังคงเป็นหมู่บ้านเกษตรกรรมและหมู่บ้านชาวประมงเล็ก ๆ บนชายฝั่งทะเลบอลติก ในตอนต้นคริสต์ศตวรรษที่ 20 กดือญากลายเป็นเมืองตากอากาศชายทะเลและมีนักท่องเที่ยวหลั่งไหลเข้ามา ก่อให้เกิดการเพิ่มขึ้นของประชากรในท้องถิ่น หลังจากโปแลนด์ฟื้นอิสรภาพใน ค.ศ. 1918 ได้มีการตัดสินใจสร้างท่าเรือในกดือญา ทำให้กดือญากลายเป็นศูนย์กลางทางเศรษฐกิจสำหรับฉนวนโปแลนด์ ตอนนั้นเองที่ทำให้เมืองนี้ได้รับรูปลักษณ์ที่เป็นสากลมากขึ้นด้วยความทันสมัยเป็นลักษณะสถาปัตยกรรมที่โดดเด่นและได้รับสถานะเป็นนครใน ค.ศ. 1926
การพัฒนาอย่างรวดเร็วของกดือญาถูกขัดจังหวะจากการปะทุของสงครามโลกครั้งที่สอง กองทัพเยอรมันได้ทิ้งระเบิดโดยเจตนา ท่าเรือและอู่ต่อเรือที่สร้างขึ้นใหม่ถูกทำลายโดยสิ้นเชิงในช่วงสงคราม ประชากรของเมืองประสบความสูญเสียหนักกว่ามากเนื่องจากผู้อยู่อาศัยส่วนใหญ่ถูกขับไล่ ชาวบ้านถูกย้ายไปยังภูมิภาคอื่นของโปแลนด์ที่ถูกยึดครองหรือถูกส่งไปยังค่ายกักกันนาซีทั่วยุโรป หลังจากสงครามกดือญาถูกตั้งรกรากใหม่กับอดีตชาวเมืองวอร์ซอและเมืองที่สูญหายระหว่างสงครามเช่นลวิวและวิลนีอัสในชายแดนตะวันออก เมืองนี้ค่อย ๆ สร้างใหม่ด้วยอู่ต่อเรือที่ถูกสร้างขึ้นใหม่และมีขนาดใหญ่ขึ้น ในเดือนธันวาคม ค.ศ. 1970 คนงานในอู่เรือประท้วงต่อต้านการขึ้นราคาสินค้าแต่ถูกปราบปรามอย่างรุนแรง สิ่งนี้มีส่วนทำให้การเคลื่อนไหวของโซลิดาริตีในกดัญสก์เพิ่มขึ้นอย่างมาก
ปัจจุบันของกดือญาเป็นจุดแวะพักตามปกติในการเดินทางของเรือโดยสารที่หรูหราและมีท่าเรือข้ามฟากใหม่ที่มีสนามบินพลเรือน เมืองนี้ได้รับรางวัลมากมายเกี่ยวกับความปลอดภัย โครงสร้างพื้นฐาน คุณภาพชีวิต และสถานที่ท่องเที่ยวที่หลากหลาย ใน ค.ศ. 2013 กดือญาได้รับการจัดอันดับให้เป็นเมืองที่ดีที่สุดของโปแลนด์ในการอยู่อาศัยและได้รับการจัดอันดับดีที่สุดในด้านคุณภาพชีวิต กดือญามีชื่อเสียงในด้านการเข้าถึงการศึกษา มีมหาวิทยาลัยที่มีชื่อเสียงเช่นโรงเรียนนายเรือโปแลนด์อยู่ใกล้เคียง
กองเรือดำน้ำ กองเรือยุทธการ

กองเรือดำน้ำ กองเรือยุทธการ  เป็นกองประจำการเรือดำน้ำแห่งกองทัพเรือไทย ซึ่งมีกองบัญชาการตั้งอยู่ที่อำเภอสัตหีบ จังหวัดชลบุรี และมีผู้บัญชาการคนปัจจุบันคือพลเรือตรี บริบูรณ์ เอมทิพย์ รองผู้บัญชาการได้แก่ นาวาเอก ก่อเกียรติ บุญปก
ประวัติ.
กองทัพเรือไทยได้มีเรือดำน้ำใช้ในราชการเป็นครั้งแรก เมื่อครั้งที่กำลังพลเรือหลวงมัจฉาณุและเรือหลวงวิรุณเข้าประจำเรือที่ประเทศญี่ปุ่นในวันที่ 4 กันยายน พ.ศ. 2480
ซึ่งต่อมา เรือดำน้ำชุดเรือหลวงมัจฉาณุ 4 ลำ (ได้แก่ เรือหลวงมัจฉาณุ, เรือหลวงวิรุณ, เรือหลวงสินสมุทร และเรือหลวงพลายชุมพล) ได้เดินทางออกจากประเทศญี่ปุ่นเมื่อวันที่ 5 มิถุนายน พ.ศ. 2481 มาถึงประเทศไทยเมื่อวันที่ 29 มิถุนายน พ.ศ. 2481 โดยปราศจากเรือพี่เลี้ยง
เรือดำน้ำทั้ง 4 ลำ ได้สร้างวีรกรรมในการรักษาอธิปไตย จากการถูกรุกรานโดยประเทศฝรั่งเศสในกรณีพิพาทอินโดจีน อันก่อให้เกิดยุทธนาวีเกาะช้างเมื่อวันที่ 17 มกราคม พ.ศ. 2484
โดยหลังจากมีการปะทะกัน ทางฝ่ายฝรั่งเศสไม่สามารถบรรลุภารกิจและรีบเดินทางกลับ เนื่องด้วยเกรงว่าเรือดำน้ำของไทยอยู่ในพื้นที่ปฏิบัติการ ซึ่งเรือดำน้ำของไทยได้ติดตามไปจนถึงฐานทัพเรือเรียม กระทั่งเรือรบของฝรั่งเศสไม่ออกมาปฏิบัติการอีกเลย
กองทัพเรือไทยจึงเล็งเห็นความสำคัญของเรือดำน้ำมาโดยตลอด ซึ่งมีความพยายามอย่างต่อเนื่องในการจัดหาเรือดำน้ำมาประจำการตั้งแต่ปี พ.ศ. 2528 โดยได้รับข้อเสนอที่น่าสนใจจากเยอรมนี, สวีเดน, ฝรั่งเศส และรัสเซีย แต่ไม่ประสบความสำเร็จ เนื่องด้วยติดปัญหาด้านงบประมาณและปัญหาทางการเมือง
ส่วนในปี พ.ศ. 2556 ทางกองทัพเรือไทยได้ส่งกำลังพลเข้ารับการฝึกอบรมด้านเรือดำน้ำที่ประเทศเยอรมนีในหลักสูตร 32 สัปดาห์ และที่ประเทศเกาหลีใต้ในหลักสูตร 8 สัปดาห์ รวมถึงมีการก่อสร้างอาคารกองเรือดำน้ำ และศูนย์การฝึกยุทธการเรือดำน้ำ ตลอดจนเครื่องจำลองการฝึกเรือดำน้ำที่อำเภอสัตหีบ จังหวัดชลบุรี กระทั่งแล้วเสร็จและเปิดใช้งานในปี พ.ศ. 2557
ต่อมา คณะรัฐมนตรีไทยได้อนุมัติให้กองทัพเรือได้จัดซื้อเอส26ที เรือดำน้ำชั้นหยวน จากประเทศจีน เมื่อวันที่ 18 เมษายน พ.ศ. 2560 เพื่อคุ้มครองเส้นทางการเดินเรือทางทะเล และถ่วงดุลอำนาจการรบ
ซึ่งทางรัฐบาลไทยมีแผนการซื้อเรือดำน้ำจากประเทศจีน 3 ลำ แต่เนื่องด้วยมีการต่อต้านภายในประเทศ จึงได้ทยอยจัดหาทีละลำจากงบประมาณที่กองทัพเรือได้รับในแต่ละปี โดยไม่เบียดบังงบส่วนราชการอื่น อย่างไรก็ตาม ข้อตกลงครั้งนี้ถือเป็นการสั่งซื้อโดยกระทรวงกลาโหมที่มีมูลค่ามหาศาลที่สุดเท่าที่เคยมีมาของประเทศไทย
และในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว โดยมีหลายหน่วยงานดำเนินภารกิจร่วมกัน ทั้งกองเรือดำน้ำ, กรมสรรพาวุธทหารเรือ และกองการฝึก กองเรือยุทธการ
ดูเพิ่ม.
<templatestyles src="Div col/styles.css"/>
สวุปสก์

สวุปสก์ (;) เป็นเมืองในจังหวัดปอมอแชในทางเหนือของโปแลนด์ มีประชากรทั้งหมด 98,757 คน และครอบคลุมพื้นที่ 43.15 ตารางกิโลเมตร ตามสำนักงานสถิติกลาง สวุปสก์เป็นหนึ่งในเมืองที่มีประชากรมากที่สุดในประเทศ ตั้งอยู่ใกล้ทะเลบอลติกและแม่น้ำสวูเปีย เมืองนี้เป็นเมืองเอกของเทศมณฑลสวุปสก์และเคยเป็นเมืองหลักของจังหวัดสวุปสก์จนถึงปี 1999
สวุปสก์มีต้นกำเนิดมาจากการตั้งถิ่นฐานของชาวพอเมอเรเนียในช่วงต้นของยุคกลาง ใน ได้รับสิทธิ์ของนคร คริสต์ศตวรรษที่ 14 เมืองนี้ได้กลายเป็นศูนย์กลางของการปกครองท้องถิ่นและการค้าและพันธมิตรของสันนิบาตฮันเซอ ระหว่างปี ถึงปี เป็นที่พำนักของขุนนางดยุคแห่งพอเมอราเนีย ใน ตามสนธิสัญญาสันติภาพแห่งอ็อสนาบรึค ชต็อลพ์ (ชื่อภาษาเยอรมันของสวุปสก์) กลายเป็นส่วนหนึ่งของบรันเดินบวร์ค-ปรัสเซีย ในปี ได้มีการรวมตัวกันเป็นจังหวัดพอเมอเรเนียของปรัสเซียที่จัดตั้งขึ้นใหม่ หลังจากสงครามโลกครั้งที่สองเมืองนี้ได้กลายเป็นของโปแลนด์เป็นส่วนหนึ่งของดินแดนส่วนหนึ่งที่โปแลนด์เอากลับคืนมาได้
เอ็นจีซี 1850

เอ็นจีซี 1850 (NGC 1850) เป็นกระจุกดาวคู่และมหากระจุกดาวในกลุ่มดาวปลากระโทงแทงซึ่งอยู่ในเมฆแมเจลแลนใหญ่ที่ระยะทาง ถูกค้นพบโดย เจมส์ ดันลอป ในปี 1826 มันเป็นกระจุกดาวที่ผิดปกติเนื่องจากการกระจายตัวของดาวฤกษ์คล้ายกระจุกดาวทรงกลม แต่ไม่เหมือนกับกระจุกดาวทรงกลมในทางช้างเผือกตรงที่มันประกอบด้วยดาวอายุน้อย สิ่งเดียวที่คล้ายกันในทางช้างเผือกคือเวสเตอร์ลุนด์ 1
เนบิวลาแมงมุมแดง

เนบิวลาแมงมุมแดง (หรือ NGC 6537) เป็นเนบิวลาดาวเคราะห์ที่ตั้งอยู่ใกล้ใจกลางทางช้างเผือก ทางตะวันตกเฉียงเหนือของกลุ่มดาวคนยิงธนู เนบิวลามีรูปร่างเป็นสองแฉกอาจเป็นเพราะคู่ไบนารี่หรือสนามแม่เหล็กและมีแฉกรูป S สมมาตรกัน เชื่อกันว่าเป็นผลมาจากการปรากฏตัวของดาวแคระขาวตรงกลาง อย่างไรก็ตาม ผนังก๊าซของโครงสร้างแฉกทั้งสองนั้นไม่ราบเรียบ แต่ค่อนข้างกระเพื่อมในทางที่ซับซ้อน
ดาวแคระขาวตรงกลางซึ่งเป็นแกนกลางที่เหลืออยู่ของดาวฤกษ์ดั้งเดิมก่อให้เกิดลมแรงและอุณหภูมิสูง (≈10,000 K) ที่พัดด้วยความเร็ว 300 กิโลเมตรต่อวินาทีซึ่งทำให้เกิดคลื่นสูงถึง 100 พันล้านกิโลเมตร คลื่นถูกสร้างขึ้นโดยแรงกระแทกเหนือเสียงที่เกิดขึ้นเมื่อก๊าซท้องถิ่นถูกบีบอัดและถูกทำให้ร้อนที่ด้านหน้าของแฉกที่ขยายตัวอย่างรวดเร็ว อะตอมที่ติดอยู่ในคลื่นจะส่องแสงที่มองเห็นได้ ลมเหล่านี้เป็นสิ่งที่ทำให้เนบิวลานี้มีรูปร่างเป็น 'แมงมุม' ที่ไม่เหมือนใครและยังช่วยให้เกิดการขยายตัวของเนบิวลา
ดาวที่ใจกลางเนบิวลาแดงล้อมรอบด้วยเปลือกฝุ่นทำให้ยากต่อการตรวจสอบคุณสมบัติที่แน่นอน อุณหภูมิพื้นผิวของมันน่าจะอยู่ที่ 150,000-250,000 K แม้ว่าอุณหภูมิของ 340,000 K หรือแม้กระทั่ง 500,000 K จะไม่ถูกตัดความเป็นไปได้ออก ทำให้เป็นหนึ่งในดาวแคระขาวที่ร้อนแรงที่สุดที่รู้จัก
เนบิวลาแมงมุมแดงอยู่ตรงกลุ่มดาวคนยิงธนู ระยะทางของมันได้รับการประเมินต่างกันตั้งแต่ 1900 ปีแสง หรือเป็นไปได้มากว่า 3,000-8000 ปีแสง
เซครีคส์ไลทุง

กรมสมรภูมินาวี  หรือย่อว่า SKL เป็นหน่วยบัญชาการของกองทัพเรือจักรวรรดิเยอรมันและครีคส์มารีเนอแห่งนาซีเยอรมนีในช่วงสงครามโลกทั้งสองครั้ง กรมบัญชาการสมรภูมินาวีก่อตั้งขึ้นเมื่อ 27 สิงหาคม ค.ศ. 1918 ซึ่งในช่วงแรกนี้เอง พลเรือเอกไรน์ฮาร์ท เชียร์ (Reinhard Scheer) เสนาธิการใหญ่กองทัพเรือจักรวรรดิเยอรมัน ได้รั้งตำแหน่งเป็นเสนาธิการกรมคนแรก
รายนามเสนาธิการกรม.
รายนามเสนาธิการกรมบัญชาการสมรภูมินาวี ("Chef des Stabes der Seekriegsleitung")
กีฬากรีฑาในโอลิมปิกฤดูร้อน 2020

กีฬากรีฑาในโอลิมปิกฤดูร้อน 2020 จะจัดขึ้นในช่วงสิบวันสุดท้ายของการแข่งขันตั้งแต่วันที่ 31 กรกฎาคม – 9 สิงหาคม ค.ศ. 2020 ที่สนามกีฬาโอลิมปิก กีฬากรีฑาในโอลิมปิกฤดูร้อน 2020 จะแบ่งออกเป็น 3 ประเภท: ประเภทลู่และลาน ประเภทวิ่งบนถนน และประเภทเดิน จะมีการจัดการแข่งขันทั้งหมด 48 รายการซึ่งมากกว่าในปี ค.ศ. 2016 โดยการเพิ่มรายการผลัดผสม
เวิลด์เฟล็กซ์

บริษัท เวิลด์เฟล็กซ์ จำกัด (มหาชน) (ชื่อย่อ:WFX)ประกอบธุรกิจเป็นผู้ผลิตและส่งออกเส้นด้ายยางยืด ผลิตจากน้ำยางธรรมชาติ บริษัทได้มีการขยายการประกอบธุรกิจอย่างต่อเนื่องเพื่อรองรับกับความเติบโตของอุตสาหกรรมยางธรรมชาติ
จุดเริ่มต้นของบริษัทฯ เริ่มจากในปี 2534 กลุ่มนักลงทุนได้ร่วมกันก่อตั้งบริษัท เวิลด์เฟล็กซ์ จำกัด โดยมีวัตถุประสงค์เพื่อประกอบธุรกิจผลิตและจำหน่ายเส้นด้ายยางยืด บริษัทฯ ได้ซื้อน้ำยางข้นซึ่งเป็นวัตถุดิบหลักที่ใช้ในการผลิตเส้นด้ายยางยืดจากบริษัท ไทยรับเบอร์ลาเท็คซ์กรุ๊ป จำกัด (มหาชน) (“TRUBB”) ซึ่งในขณะนั้น TRUBB ประกอบธุรกิจผลิตและจำหน่ายน้ำยางข้น และผลพลอยได้จากน้ำยาง ทั้งนี้ TRUBB ได้เล็งเห็นถึงโอกาสทางธุรกิจของการผลิตและจำหน่ายเส้นด้ายยางยืดซึ่งมีฐานลูกค้าทั้งในประเทศและต่างประเทศ และเป็นธุรกิจที่สามารถเพิ่มมูลค่าในวงจรธุรกิจน้ำยาง (Value chain) รวมถึงเป็นการต่อยอดการดำเนินธุรกิจ และเพิ่มความหลากหลายของสินค้าให้กับกลุ่มบริษัท TRUBB ได้อีกด้วย ด้วยเหตุนี้ ในปี 2537 TRUBB จึงได้เข้าร่วมลงทุนในบริษัทฯ เพื่อผลิตและจำหน่ายเส้นด้ายยางยืดมาจนถึงปัจจุบันนี้
ประวัติ.
บริษัท เวิลด์เฟล็กซ์ จำกัด (มหาชน) (“บริษัทฯ” หรือ “WFX”) จดทะเบียนก่อตั้งเริ่มแรกเมื่อวันที่ 2 พฤษภาคม 2534 ด้วยทุนจดทะเบียนเริ่มต้น 1.00 ล้านบาท โดยมีวัตถุประสงค์เพื่อประกอบธุรกิจผลิตเส้นด้ายยางยืดชนิดเคลือบแป้ง จากนั้นได้มีการขยายธุรกิจอย่างต่อเนื่อง เพื่อรองรับกับความเติบโตของอุตสาหกรรมผลิตเส้นด้ายยางยืดทั้งในประเทศ และต่างประเทศ 
ทั้งนี้ บริษัทมีโรงงานผลิตเส้นด้ายยางยืดจำนวน 1 แห่ง ตั้งอยู่ในอำเภอปลวกแดง จังหวัดระยอง มีกำลังการผลิตเส้นด้ายยางยืดทุกขนาดรวมกันประมาณ 36,000 ตันต่อปี โดยบริษัทเวิลด์เฟล็กซ์สามารถผลิตเส้นด้ายยางยืดเคลือบแป้ง และเคลือบซิลิโคนได้ทุกขนาดตั้งแต่ ขนาดมาตรฐาน ขนาดใหญ่ ขนาดกลางและขนาดเล็กซึ่งเส้นด้ายยางยืดที่ผลิตจะครอบคลุมทุกประเภทสินค้าตั้งแต่กลุ่มสินค้าคงทน อาทิ เฟอร์นิเจอร์ กลุ่มสินค้าไม่คงทนอายุการใช้งานเฉลี่ย 1-2 ปี อาทิ ขอบกาเกงชั้นใน และกลุ่มสินค้าใช้เพียงครั้งเดียว อาทิ สายยางคล้องหูหน้ากากอนามัย, ยางรัดข้อมือสำหรับถุงมืออุตสาหกรรม เป็นต้น 
บริษัทได้เสนอขายหุ้นต่อประชาชนในประเทศไทยเป็นครั้งแรก และได้นำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์ฯ เมื่อ วันที่ 23 ธันวาคม 2564 
โดยหุ้นของบริษัท เวิลด์เฟล็กซ์ จำกัด (มหาชน) มีตัวอักษรย่อของตลาดหลักทรัพย์แห่งประเทศไทยว่า “WFX”